Η Acer ανακοίνωσε την διαθεσιμότητα της νέα της οθόνης Predator X34. Η οθόνη υποστηρίζει το GSync της Nvidia το οποίο υπόσχεται να εξαλείψει το tearing και το stuttering από τα παιχνίδια και γενικότερα απευθύνεται στους gamers των οποίων οι απαιτήσεις είναι ιδιαίτερα υψηλές. . Η οθόνη είναι καμπύλη, των 34'', με αναλογίες 21:9 και ανάλυση 3440x1440 pixels. Το panel είναι IPS το οποίο σημαίνει, μεγάλες γωνίες θέασης και εξαιρετική αναπαραγωγή χρωμάτων, με την οθόνη να υποστηρίζει 10bit χρώμα και να καλύπτει το 100% του sRGB. Ο ρυθμός ανανέωσης της οθόνης μπορεί μέσω overclocking να φτάσει από\n. Η οθόνη είναι καμπύλη, των 34'', με αναλογίες 21:9 και ανάλυση 3440x1440 pixels. Το panel είναι IPS το οποίο σημαίνει, μεγάλες γωνίες θέασης και εξαιρετική αναπαραγωγή χρωμάτων, με την οθόνη να υποστηρίζει 10bit χρώμα και να καλύπτει το 100% του sRGB. Ο ρυθμός ανανέωσης της οθόνης μπορεί μέσω overclocking να φτάσει από τα 60Hz που είναι το στάνταρ στα 100Hz, ενώ ο χρόνος απόκρισης είναι 4ms. Η φωτεινότητα της οθόνης είναι 300 cd/m2 και η αντίθεση 100.000.000:1. Διαθέτει για την είσοδο σήματος μια DisplayPort 1.2a καθώς και μία HDMI, ενώ επιπλέον υπάρχει και USB Hub τεσσάρων USB 3.0 θυρών. Δύ\nΗ Acer ανακοινώνει το πρώτο curved G-Sync monitor\nΗ Acer ανακοίνωσε το πρώτο curved monitor το οποίο υποστηρίζει το G-Sync της Nvidia, για ομαλή κίνηση στα γραφικά των 3D παιχνιδιών, χωρίς stuttering και tearing. Πρόκειται για το μοντέλο XR341CK το οποίο διαθέτει 21:9 IPS panel ανάλυσης 3440x1440 pixels και μέγιστο refresh rate τα 75Hz. . Το Acer XR341CK είναι το πρώτο monitor το οποίο έχει ανακοινωθεί επίσημα και συνδυάζει τα πλεονεκτήματα μιας καμπύλης οθόνης, ενός IPS panel και του G-Sync της Nvidia. Στα υπόλοιπα τεχνικά του χαρακτηριστικά υποστηρίζει, σύμφωνα με την Acer, το 100% της γκάμας χρωμάτων του sRGB, η φωτεινότητά του φτάνει τα\n. Το Acer XR341CK είναι το πρώτο monitor το οποίο έχει ανακοινωθεί επίσημα και συνδυάζει τα πλεονεκτήματα μιας καμπύλης οθόνης, ενός IPS panel και του G-Sync της Nvidia. Στα υπόλοιπα τεχνικά του χαρακτηριστικά υποστηρίζει, σύμφωνα με την Acer, το 100% της γκάμας χρωμάτων του sRGB, η φωτεινότητά του φτάνει τα 300cd/m², έχει 100.000.000:1 αντίθεση, 4ms χρόνο απόκρισης και flicker-free τεχνολογία. Όσον αφορά τις υποδοχές του, διαθέτει DisplayPort 1.2 και HDMI 1.4, καθώς και USB 3.0 hub τεσσάρων υποδοχών, αλλά και δύο ηχεία των 7W. Η βάση του υποστηρίζει κλίση από -5 έως +35 μοίρες καθώς ρύθμιση τ


Βασίλισσα Βικτώρια: Μια βιογραφική ταινία με Όσκαρ διαθέσιμη στο ERTFLIX\nHome/ERTFLIX/Βασίλισσα Βικτώρια: Μια βιογραφική ταινία με Όσκαρ διαθέσιμη στο ERTFLIX\nΡοζάνα Μιχαλοπούλου 13/04/2021 ERTFLIX\nΗ ιστορική, βιογραφική και ρομαντική ταινία εποχής με τίτλο “Βασίλισσα Βικτώρια: Τα χρόνια της νιότης” βρίσκεται στην πλατφόρμα του ERTFLIX και θεωρείται ένα από τα τηλεοπτικά διαμάντια με πρωταγωνίστρια την Έμιλι Μπλαντ.\nΤα νεανικά χρόνια της Βασίλισσας Βικτώρια\nΒρισκόμαστε στο 1837 και η Βικτώρια, μόλις 18 χρονών, είναι στο επίκεντρο της βασιλικής διαμάχης για την εξουσία. Μετά το θάνατο του θείου της Βασιλιά Γουίλιαμ προορίζεται να γίνει εκείνη διάδοχος του θρόνου. Η υπερπροστατευτική μητέρα της Δούκισσα του Κεντ την κρατάει μακριά από τους ανθρώπους της Αυλής, την ίδια στιγμή που όλοι κάνουν τα πάντα για να είναι ευνοούμενοί της. Ο θείος της Βασιλιάς Λεοπόλδος του Βελγίου παρακινεί τον Άλμπερτ τον γοητευτικό ανιψιό του να σαγηνεύσει την Βικτώρια και να κερδίσει την καρδιά της με σκοπό να αποκτήσει εκείνος μεγαλύτερη επιρροή στον αγγλικό θρόνο. Οι δύο νέοι έχουν κουραστεί όμως να δέχονται εντολές για την ζωή τους.\nΌταν η τολμηρή και γεμάτη ζωή Βικτώρια γίνει βασίλισσα θα αναπτυχθεί μεταξύ τους ένας δυνατός δεσμός, θα προχωρήσουν σε γάμο το 1840 και θα δημιουργήσουν μια πραγματική σχέση ζωής.\nΟ Ζαν-Μαρκ Βαλέ προσπαθεί μέσα από την ταινία του “Βασίλισσα Βικτώρια: Τα χρόνια της νιότης” να δώσει μια διαφορετική όψη της Βασίλισσας Βικτώριας από αυτήν που έχουμε στο μυαλό μας. Δηλαδή της βλοσυρής εκείνης ηλικιωμένης θλιμμένης γυναίκας. Έτσι μας παρουσιάζει μια νέα γυναίκα, δυναμική, ρομαντική που της αρέσει η μουσική και ο χορός.\nΗ ταινία απέσπασε βραβείο Όσκαρ\nΗ ταινία απέσπασε το 2010 Όσκαρ Καλύτερων Κοστουμιών. Ενώ προτάθηκε για άλλα δύο Όσκαρ (μακιγιάζ και καλλιτεχνικής διεύθυνσης). Επίσης τιμήθηκε με τα Βραβεία BAFTA 2010 (Καλύτερης ενδυματολογίας και Καλύτερου μακιγιάζ και κομμώσεων).\nΗ σκηνοθεσία είναι του Ζαν – Μαρκ Βαλέ και το σενάριο του Τζούλιαν Φέλοουζ. Οι ερμηνείες των ηθοποιών είναι πολύ καλές με της Έμιλι Μπλαντ, η οποία ήταν υποψήφια για Χρυσή Σφαίρα Καλύτερου Α΄ γυναικείου ρόλου, να ξεχωρίζει.\nΕίπε η Έμιλι Μπλάντ για το ρόλο της: “Το σενάριο είναι συναρπαστικό. Γιατί δείχνει τη διαφορά ανάμεσα στο δημόσιο και το ιδιωτικό πρόσωπο της Βικτώρια. Συνειδητοποιείς πόσο δύσκολο είναι να γίνεσαι βασίλισσα. Επιπλέον με εντυπωσίασε το πόσο σύγχρονη είναι. Θα μπορούσε να ζει στον 21ο αιώνα. Και τέλος ήθελα να αλλάξω την εντύπωση των ανθρώπων γι’ αυτήν, αφού στα νιάτα της δεν είχε καμία σχέση με το βαρύ προφίλ που καθιέρωσε αργότερα”.\nΗ ταινία Βασίλισσα Βικτώρια: Τα χρόνια της νιότης θα είναι διαθέσιμη έως τις 18/05/2021 στο ERTFLIX.\nΔείτε το τρέiλερ:\nERTFLIX: Έρχεται νέα υπηρεσία για τους τηλεθεατές


Κατάλογος - V.R.P - Ακανόνιστη ωορρηξία - Ολοκληρωμένες προτάσεις Φυσικού Ευ Ζην & Μακροζωίας – Ayurveda Hellas\nΑΡΧΙΚΗ ΣΕΛΙΔΑΚατάλογοςV.R.PΑκανόνιστη ωορρηξία\nΟφείλεται στη διακοπή ή αναστολή της απελευθέρωσης ωαρίων από τις ωοθήκες.\nΗ αδυναμία σύλληψης μπορεί να οφείλεται σε μεγάλο αριθμό παραγόντων συμπεριλαμβανομένων των ψυχολογικών, οργανικών και ορμονικών διαταραχών. Συνήθως οι ορμονικές διαταραχές οδηγούν σε ακανόνιστη ωορρηξία.\nΟριακές ηλικίες στην ομάδα γυναικών που βρίσκονται σε ηλικία αναπαραγωγής, ένταση (stress), λιποβαρές άτομο (υποσιτισμός) υποβολή σε δίαιτα ή αθλητική εκπαίδευση.\nΔιατροφή: Προκειμένου να μην υπάρχουν ανεπάρκειες σε θρεπτικά συστατικά οι οποίες μπορεί να προκαλέσουν εμμηνορροϊκές διαταραχές οι οποίες με τη σειρά τους μπορεί να οδηγήσουν σε ακανόνιστη ωορρηξία, η γυναίκα θα πρέπει να λαμβάνει συμπληρώματα διατροφής ή να καταναλώνει τρόφιμα πλούσια σε ψευδάργυρο (ψάρια, πουλερικά, άπαχα κρέατα) και συμπλέγματα της βιταμίνης Β (πράσινα φυλλώδη λαχανικά, μαγιά της μπύρας, σπόρους σιταριού και άλλα σαρκώδη λαχανικά).\nEvecare: Το Evecare είναι ένα φυσικό σκεύασμα ιδιαίτερα τονωτικό για τη μήτρα το οποίο περιέχει διάφορα βότανα χρήσιμα στις εμμηνορροϊκές διαταραχές. Παρουσιάζει επίσης διεγερτική δράση επί του ωοθηκικού ιστού προκαλώντας μια διαδικασία παρόμοια με αυτή της παραγωγής οιστρογόνων και η οποία βελτιώνει την κατάσταση του ενδομητρίου και σταματά την αιμορραγία. Χρησιμοποιείται για την αντιμετώπιση της αναιμίας και της γενικής αδυναμίας τα οποία είναι συνηθισμένες εκδηλώσεις της διαταραχής αυτής. Τα βότανα που λειτουργούν σε συνεργασία μεταξύ τους είναι υπεύθυνα για την αποτελεσματικότητα του φαρμάκου στην ακανόνιστη ωορρηξία.\nGeriforte: Το Geriforte στην πλειοψηφία των ασθενών δημιουργεί ένα αίσθημα καλής φυσικής και διανοητικής ικανότητας και είναι αποτελεσματικό στον περιορισμό των προβλημάτων που σχετίζονται με ορμονικές διαταραχές. Βοηθά επίσης στη βελτίωση των ψυχολογικών συμπτωμάτων και είναι αποδεδειγμένο αγχολυτικό και αντικαταθλιπτικό φυσικό φάρμακο. Εχει επίσης θεωρηθεί ισχυρό προσαρμογόνο φυσικό φάρμακο.\nΑκανόνιστοι εμμηνορροϊκοί κύκλοι.


Μια ιστορία αγάπης γραμμένη με πικραμύγδαλο - Ποτά - Οινοπνευματώδη | γαστρονόμος Κύπρου\nΜια ιστορία αγάπης γραμμένη με πικραμύγδαλο\n20 ΣΕΠΤΕΜΒΡΙΟΥ 2013 - 14:55\nΤι είναι το Amaretto; Πώς το παρασκευάζουμε σπίτι; Με τι το συνδυάζουμε και πού το χρησιμοποιούμε;\nAmaro (πικρό) και Amore (αγάπη) είναι δυό ιταλικές λέξεις σχεδόν ομόηχες. Δύο λέξεις που αντικατοπτρίζονται στο κλασσικό ιταλικό λικέρ amaretto, γλυκόπικρο και μυρωδάτο σαν την αγάπη. Άλλωστε, ο μύθος θέλει από αγάπη να έχει παρασκευαστεί για πρώτη φορά.\nΑς πάμε, λοιπόν, στην μικρή κωμόπολη του Saronno στην Ιταλία, το σωτήριο έτος 1525 όταν ο μαθητής του Leonardo da Vinci, Bernandino Luini, φτάνει για να αγιογραφήσει με fresco την τοπική εκκλησία. Ζητάει ένα μοντέλο για να ζωγραφίσει την Παναγία και το βρίσκει στο πρόσωπο της όμορφης νεαρής χήρας, ιδιοκτήτριας του πανδοχείου όπου διαμένει. Μοντέλο και ζωγράφος όπως ήταν φυσικά αναμενόμενο ζουν μια όμορφη, μυστική, ιστορία πάθους που τελειώνει με την αναχώρηση του Bernandino. Τότε η όμορφη χήρα, αφού δεν μπορούσε να του προσφέρει άλλο τον εαυτό της, έφτιαξε ένα ποτό που η γεύση του να συμβολίζει το πάθος, τη φλόγα αλλά και την πίκρα μιας ανεκπλήρωτης αγάπης.\nΙδού λοιπόν το amaretto. Μια ερωτική ιστορία στο ποτήρι σας. Αλκοόλ, αμύγδαλα, βερίκοκα, καραμελωμένη ζάχαρη, μια γεύση που έχει κατακτήσει τις αγορές του κόσμου.\nΟι σημαντικότερες ετικέτες που κυκλοφορούν είναι:\nAmaretto Disaronno Originale στο χαρακτηριστικό τετράγωνο μπουκάλι, το πιο γνωστό παγκοσμίως amaretto που οι παραγωγοί του υποστηρίζουν ότι εκτελούν τη παλιά συνταγή της όμορφης χήρας.\nGozio Amaretto Italiano από την περιοχή της Brescia, σ’ ένα επίσης χαρακτηριστικό μπουκάλι με μια παλιά οικογενειακή συνταγή.\nLazzaroni Amaretto η φίρμα που διεκδικεί παλαιότητα (από το 1851) και αυθεντικότητα, όπου η μέθοδος παραγωγής του λικέρ έχει την μοναδικότητα και πρωτοτυπία να εκχυλίζονται τα ονομαστά μπισκότα Lazzaroni amaretti σε αλκοόλ.\nΕπίσης amaretto Luxardo, Galliano, Bols, Dekuyper μαζί με αρκετές ακόμα φίρμες κυκλοφορούν στην ιταλική αλλά και διεθνή αγορά.\nΟι μεγαλύτερες ίσως θυμόσαστε τη γιαγιά σας να φτιάχνει στο τέλος κάθε καλοκαιριού λικέρ βερίκοκο από τα κουκούτσια των βερίκοκων. Αν μπορείτε να ανασύρετε τη γεύση του από τη μνήμη σας, μήπως έμοιαζε λίγο σε amaretto;\nΑλλάζοντας λίγο μια παλιά συνταγή τα αποτελέσματα ήταν εξαιρετικά:\n½ λίτρο οινόπνευμα ποτοποιίας (εναλλακτικά βότκα βανίλιας)\n200 γρ. λευκή ψιλή κρυσζταλλιή ζάχαρη\n300 γρ. ξεφλουδισμένα αμύγδαλα ( εναλλακτικά καθαρισμένα και ξεφλουδισμένα κουκούτσια από βερίκοκα)\n150γρ. ξερά βερίκοκα καλής ποιότητος.\nΨιλοκόβουμε τα αμύγδαλα και τα βερίκοκα όσο πιο λεπτά μπορούμε σε να ξύλο κοπής με ένα μαχαίρι (όχι στο μπλέντερ γιατί θα πολτοποιηθούν και θα χάσουν τα αρώματα τους). Τα βάζουμε σε γυάλα προσθέτουμε το αλκοόλ τα κλείνουμε αεροστεγώς και τα αφήνουμε να εκχυλιστούν σε σκοτεινό δροσερό μέρος για 30 ημέρες. Κατά διαστήματα ανακινούμε τη γυάλα.\nΌταν περάσουν οι μέρες φτιάχνουμε ένα σιρόπι με τις ζάχαρες και το νερό. Το αφήνουμε να κρυώσει.\nΑνοίγουμε τη γυάλα και σουρώνουμε πολύ καλά. Σουρώνουμε και δεύτερη φορά είτε με διηθητικό χαρτί είτε βάζοντας στο λεπτό σουρωτήρι μας ένα κομμάτι τουλπάνι, έτσι ώστε να πάρουμε ένα απόλυτα καθαρό εκχύλισμα.\nΑνακατεύουμε το κρύο σιρόπι με το εκχύλισμα και σφραγίζουμε σε μπουκάλια. Το αφήνουμε να ωριμάσει σε δροσερό σκοτεινό μέρος και το ανοίγουμε μετά από 3 μήνες.\nΤι να κάνω με το amaretto μου;\nΠροσθέστε amaretto σε ένα παρφέ παγωτό βανίλια, στο τελευταίο χτύπημα και θα του δώσετε μια «αμυγδαλένια» γεύση.\nΜε μισό σφηνάκι amaretto περιχύστε μια μπάλα παγωτό σοκολάτα του εμπορίου, προσθέστε τριμμένα αμύγδαλα κι ένα μπισκοτάκι amaretti κι έχετε ένα επιδόρπιο αξιώσεων.\nΑντικαταστήστε με amaretto το κονιάκ όπου υπάρχει -στις συνταγές των κέικ, κ.λπ.- ανεβάζοντας αρωματικά τη γεύση.\nΜη διστάσετε να προσθέσετε amaretto σε σάλτσες φαγητού, εδικά στα πουλερικά, φραγκόκοτα και κοτόπουλο ελευθέρας βοσκής!\nΠροσθέστε λίγο amaretto στον εσπρέσο και απολαύστε ένα αλλιώτικο ιταλικό correto.\nΒούτυρο με amaretto και λίγη ζάχαρη καλά χτυπημένα κάνουν μια ωραία γέμιση για σπιτικά μπισκότα.\nAmaretto και κόκα κόλα δίνουν ένα φανταστικό δροσιστικό ποτό. Βάλτε και μια φέτα λεμονιού!\nΑντικαταστήστε με amaretto το λικέρ πορτοκαλιού (cointreau, grand marnier κ.λπ.) στο κοκτέιλ Cosmopolitan και δώστε του ένα όνομα που σας αρέσει! (2 cl amaretto, 4,5 cl βότκα, 2 cl χυμό λάιμ, 3cl cranberry χυμό).\nΕύκολο και δροσιστικό για τα τελευταία ζεστά βράδια: ανακατέψτε ένα σφηνάκι amaretto με φρεσκοστυμμένο χυμό πορτοκαλιού και πολλά παγάκια.\nΔείτε ακόμη 3 κοκτέιλ με Amaretto εδώ.


Έρχονται διακοπές ηλεκτρικού ρεύματος για μισή ή μία ώρα για αρχή… – Ράδιο Γάμμα – Πάτρα\nΈρχονται διακοπές ηλεκτρικού ρεύματος για μισή ή μία ώρα για αρχή…\nΤην βεβαιότητα του ότι θα έχουμε σύντομα διακοπές ρεύματος σε όλη την Ελλάδα, λόγω των κυρώσεων στη Ρωσία, αλλά και της γενικής πολιτικής της κυβέρνησης στα ενεργειακή, εξέφρασε για ακόμη μια φορά ο πρόεδρος της ΓΕΝΟΠ-ΔΕΗ Γιώργος Αδαμίδης. Ο Γ.Αδαμίδης εκτίμησε ότι είναι υπαρκτό το ενδεχόμενο προγραμματισμένων διακοπών ρεύματος σε όλη την Ελλάδα. «Θα υπάρχουν περίοδοι όπου θα χρειαστεί να γίνεται διακοπή ρεύματος σε περιοχές της χώρας, για μισή, για μία ώρα, κυκλικά, προκειμένου να μη βυθιστεί η χώρα στο σκοτάδι», τόνισε μιλώντας στον «Focus FM», προσθέτοντας «είμαι βέβαιος γι’ αυτό, μακάρι να διαψευστώ».\nΓια τις ανακοινώσεις Μητσοτάκη για αύξηση της παραγωγής ενέργειας από λιγνίτη και την παράταση λιγνιτικών μονάδων έως το 2028 ο Γ.Αδαμίδης είπε ότι «δεν είχε άλλη επιλογή» ο πρωθυπουργός.\n«Όταν ονομάσαμε ως ΓΕΝΟΠ «βίαιη» την απολιγνιτοποίηση μας έλεγαν τότε ότι είμαστε εχθροί της κοινωνίας γιατί με την εμμονή μας καταστρέφουμε τον πλανήτη γη», επισήμανε.\nΣε άλλο σημείο της συνέντευξής του τόνισε ότι τα απόνερα του πολέμου δεν τα έχει δει μέχρι στιγμής ο Έλληνας καταναλωτής. «Θα τα δούμε το επόμενο χρονικό διάστημα και θα υπάρχει σίγουρα έλλειψη ενέργειας», υπογράμμισε.


Οικολογία Αλληλεγγύη /Συνασπισμός των πολιτών\nEπικοινωνία: Μιχάλης Τρεμόπουλος, τηλ. 2310.328791\nΥΠΑΡΚΤΟΣ Ο ΚΙΝΔΥΝΟΣ ΕΝΟΣ ΜΕΓΑΛΟΥ ΒΙΟΜΗΧΑΝΙΚΟΥ ΑΤΥΧΗΜΑΤΟΣ ΣΤΗ ΘΕΣΣΑΛΟΝΙΚΗ\nΗ πρόσφατη πυρκαγιά στο εγκαταλειμμένο εργοστάσιο φυτοφαρμάκων της πρώην «Διάνα» θέτει επί τάπητος το ζήτημα της έκθεσης της πόλης σε κάποιο τεράστιο βιομηχανικό ατύχημα.\nΟι ευθύνες της διοίκησης της Νομαρχίας Θεσσαλονίκης, παρόλο που έχει αναλάβει μόλις πριν 13 μήνες, εντοπίζονται στο ότι όχι μόνο έχει υποτιμήσει τους κινδύνους αυτούς αλλά και ψευδώς διαβεβαίωνε πριν τρεις μήνες ότι το σύνολο των επικίνδυνων φυτοφαρμάκων έχει απομακρυνθεί από το εργοστάσιο. Μένει να αποδειχτεί ότι αυτή έδωσε την εντολή να σταματήσει η φύλαξη του χώρου από ιδιωτική εταιρεία σεκιούριτι, με αποτέλεσμα να μετατραπεί ο χώρος σε ξέφραγο αμπέλι και διάφοροι να αφαιρούν από το χώρο υλικά και μέταλλα, να συμπιέζουν βαρέλια και να χύνουν το τοξικό περιεχόμενό τους στο έδαφος για να τα πουλήσουν ως παλιοσίδερα! Ακόμη και επικίνδυνα φυτοφάρμακα έχουν αφαιρεθεί από τα κουτιά τους και έχουν διοχετευτεί σε άγνωστους αποδέκτες! Το αποτέλεσμα είναι να έχουν μολυνθεί και οι ίδιοι αλλά και να έχει προχωρήσει η ρύπανση με τοξικά και μέσα στο έδαφος.\nΤι νόημα έχουν λοιπόν οι καθυστερημένες διαβεβαιώσεις ότι τα χημικά που κάηκαν είναι ακίνδυνα; Με ποια αξιοπιστία να δεχτούν οι πολίτες τις δηλώσεις αυτές;\nΑυτό όμως που θα πρέπει να κάτσει στο εδώλιο του κατηγορούμενου είναι το ίδιο το μοντέλο της στρεβλής ανάπτυξης που ακολούθησε μεταπολεμικά η χώρα. Πρόκειται μάλιστα για μια βιομηχανία που όχι μόνο δηλητηρίασε εργαζόμενους και περιοίκους αλλά και με το προϊόν που παρήγαγε δηλητηρίαζε την ίδια την παραγωγή και τους καταναλωτές. Και επιπλέον, συνεχίζει να απειλεί και μετά το κλείσιμό της.\nΗ «Διάνα» εγκαταστάθηκε αυθαίρετα στην περιοχή ως μικρή βιοτεχνία με εγκατεστημένη ισχύ 24,5 ίππων για να φτάσει με την ευλογία των μεταπολιτευτικών κυβερνήσεων της Ν.Δ. στους 1004 ίππους και τους 400 εργαζόμενους το 1980, χωρίς άδεια λειτουργίας!\nΑπό το 1979 έχουν αρχίσει οι έντονες διαμαρτυρίες περιοίκων και εργαζομένων άλλων επιχειρήσεων για την απαράδεκτη ρύπανση που δημιουργείται στην περιοχή. Το αποτέλεσμα είναι η Επιθεώρηση βιομηχανίας να δώσει μετά από αυτοψία (22.9.1980) προθεσμία ενός χρόνου για μεταφορά του εργοστασίου. Με συνεχείς παρατάσεις και πρόστιμα που ποτέ δεν πληρώνονται η «Διάνα» συνεχίζει να λειτουργεί και στη δεκαετία του ’80 ενώ οι κάτοικοι τον Ιούνιο και Ιούλιο του 1985 φτάνουν εκτός από διαμαρτυρίες να πετροβολήσουν επανειλημμένα τα τζάμια του εργοστασίου. Ακόμη και το 1989 όμως οι υπηρεσίες συζητούν «τα αναγκαία μέτρα με την εφαρμογή των οποίων η βιομηχανία Διάνα μπορεί να λειτουργήσει» (απόφαση Νομάρχη 4.9.1989).\nΜετά το κλείσιμό της το 1997 για οικονομικούς τελικά λόγους, έπρεπε να οργανώσουν διαμαρτυρίες οι οικολογικές και περιβαλλοντικές οργανώσεις για να δεσμευτεί ο υπουργός ΥΜΑΘ κ. Γ. Πασχαλίδης για απομάκρυνση των επικίνδυνων χημικών. Μόλις όμως τον Ιανουάριο του 2001 θα υπογραφτεί η προγραμματική σύμβαση ανάμεσα στα Υπουργεία Γεωργίας, ΠΕΧΩΔΕ, Μακεδονίας-Θράκης και της Νομαρχιακής Αυτοδιοίκησης Θεσσαλονίκης, για την καταγραφή, παραλαβή, ανασυσκευασία, μεταφόρτωση, μεταφορά και καταστροφή τους και θα προκηρυχτεί διεθνής διαγωνισμός για την απομάκρυνση και καταστροφή των φυτοφαρμάκων. Μόνο που η απομάκρυνση θα αρχίσει μόλις στις 29.8.03. για να αποδειχτεί ότι ακόμη δεν έχει ολοκληρωθεί ούτε και γνωρίζουμε τι ακριβώς υλικά είναι αυτά που κάηκαν, κάτι που είναι υποχρέωση της Νομαρχίας.\nΥπάρχει όμως και ένα γενικότερο ζήτημα, που ξεπερνάει το ζήτημα της «Διάνα».\nΕΛΛΙΠΗΣ Η ΑΝΤΙΜΕΤΩΠΙΣΗ ΤΩΝ ΚΙΝΔΥΝΩΝ ΜΕΓΑΛΩΝ ΑΤΥΧΗΜΑΤΩΝ\nΗ Οδηγία 82/501 της ΕΟΚ για τους "κινδύνους ατυχημάτων μεγάλης έκτασης στη βιομηχανία", γνωστή ως Οδηγία SEVESO υιοθετήθηκε, βέβαια, από τη χώρα μας το 1988 μαζί με μια σειρά τροποποιήσεις (η τελευταία το 1993) αλλά ουσιαστικά έμεινε ανεφάρμοστη. Οι κυβερνήσεις δεν έδειξαν κανένα ενδιαφέρον για την πλήρη εφαρμογή της Οδηγίας βοηθώντας, έτσι, στη συγκάλυψη των ευθυνών των διάφορων επικίνδυνων βιομηχανιών, δημόσιων και ιδιωτικών.\nΓενικά η χώρα μας βρίσκεται χωρίς αποτελεσματική θωράκιση απέναντι στους κινδύνους να υπάρξουν ατυχήματα μεγάλης έκτασης. Και ενώ μετά το ατύχημα με τις διοξίνες στο Σεβέζο της Ιταλίας το 1976 όλη η Ευρώπη έπαιρνε αυστηρά μέτρα, η Ελλάδα αδρανούσε. Πριν ακόμη εφαρμοστεί κανονικά η πρώτη οδηγία Seveso (82/501/EOK) άρχισε να ισχύει και η νέα οδηγία Seveso II (96/82/EK), που θέτει αυστηρότερους όρους για την αντιμετώπιση των κινδύνων μεγάλων ατυχημάτων.\nΗ παλιά οδηγία Seveso I της ΕΟΚ του 1982, που αφορούσε τους «κινδύνους ατυχημάτων μεγάλης έκτασης στη βιομηχανία», υιοθετήθηκε από τη χώρα μας μόλις το 1988, μαζί με κάποιες τροποποιήσεις. Παρόλα αυτά, έμεινε για πολύ ανεφάρμοστη σε πολλά σημεία της. Το ενδιαφέρον της πολιτείας για την εφαρμογή της υπήρξε υποτονικό, με συνέπεια τη συγκάλυψη των ευθυνών των επικίνδυνων βιομηχανιών.\nΗ ντιρεκτίβα εκείνη υποχρέωνε τις επιχειρήσεις που οι δραστηριότητες τους περικλείουν κάποιο κίνδυνο να καταστρώσουν ένα πλήρες σχέδιο έκτακτης ανάγκης για το εσωτερικό του εργοστασίου καθώς και μια μελέτη ασφάλειας, που θα προέβλεπε τους τρόπους αποφυγής της επέκτασης π.χ. μιας πυρκαγιάς, να κόβονται οι βάνες τροφοδοσίας κτλ.\nΗ ίδια οδηγία επέβαλε στην κυβέρνηση και στις εταιρείες να κοινοποιούν τα στοιχεία τα σχετικά με την επικινδυνότητά τους και να προειδοποιούν τους κατοίκους για τα μέτρα που θα πρέπει να ληφθούν ή για τη συμπεριφορά τους σε περίπτωση σοβαρού ατυχήματος. Κάτι τέτοιο όμως δεν έχει γίνει ούτε για τους εκπροσώπους της Τοπικής Αυτοδιοίκησης. Οι πολίτες και οι συλλογικές τους δραστηριότητες αντιμετωπίζονται με καχυποψία και το δικαίωμά τους στην πληροφόρηση, παρά την κατοχύρωσή του και με άλλες ευρωπαϊκές οδηγίες αλλά και με τη νομολογία του Συμβουλίου της Επικρατείας, παραμένει χωρίς περιεχόμενο. Και ας είναι αυτοί που θα υποστούν τις επιπτώσεις ενός ατυχήματος.\nΗ πλημμελής εφαρμογή της Οδηγίας Σεβέζο στη χώρα μας έχει επανειλημμένως καταγγελθεί. Είναι χαρακτηριστικό, ότι οι έλεγχοι και επιθεωρήσεις σε ότι αφορά την προστασία του περιβάλλοντος και των συνθηκών εργασίας στις βιομηχανικές εγκαταστάσεις, μειώνονται σταθερά τα τελευταία χρόνια, ακόμη και σ’ αυτές που χαρακτηρίζονται –σύμφωνα με τις διεθνείς προδιαγραφές- ως εξαιρετικά επικίνδυνες. Σύμφωνα με το Τεχνικό Επιμελητήριο Ελλάδος, ο αριθμός των ελέγχων και επιθεωρήσεων την περίοδο 1985-1994 (για την οποία υπάρχουν διαθέσιμα στοιχεία) υποδιπλασιάστηκε.\nΜια σημαντική υποχρέωση που επέβαλε η οδηγία Seveso I του 1982 ήταν και η εκπόνηση σχεδίων έκτακτης ανάγκης έξω από το φράχτη της επιχείρησης. Πρόκειται για το Σχέδιο Αντιμετώπισης Τεχνολογικών Ατυχημάτων Μεγάλης Έκτασης (Σ.Α.Τ.Α.Μ.Ε.), που ξεκίνησε για την περιοχή της Θεσσαλονίκης μόλις τον Αύγουστο του 1997, παρόλο που χρηματοδοτήθηκε από το Β΄ Κοινοτικό Πλαίσιο Στήριξης, και ολοκληρώθηκε τον Απρίλιο του 1999.\nΤο ΣΑΤΑΜΕ προβλέπει με ποιο τρόπο θα κινηθούν οι φορείς, ποια μέσα θα κινηθούν, ποιοι θα δώσουν τις εντολές και ποιοι θα έχουν την κεντρική ευθύνη στο νομό Θεσσαλονίκης, σε επίπεδο περιφέρειας και κράτους. Η ευθύνη της πολιτικής προστασίας σε επίπεδο νομού ανήκει στη Νομαρχιακή Αυτοδιοίκηση. Δημιουργήθηκε θεωρητικά και ένα νέο Συντονιστικό Νομαρχιακό Όργανο (ΣΝΟ), με πρόεδρο το Νομάρχη Θεσσαλονίκης, ανάλογο με το όργανο, που λειτουργεί σε περιπτώσεις του σχεδίου «Ξενοκράτης». Επίσης, ανάλογη ομάδα υπάρχει και σε επίπεδο Περιφέρειας.\nΤο Σχέδιο στηρίζεται στο γεγονός ότι «στην ευρύτερη περιοχή Θεσσαλονίκης υπάρχει μεγάλος αριθμός εγκαταστάσεων, που εμπεριέχουν κινδύνους μεγάλου ατυχήματος». Πρόκειται για διυλιστήρια πετρελαίου και εγκαταστάσεις επεξεργασίας προϊόντων πετρελαίου, αποθήκες υγρών και αερίων καυσίμων, εγκαταστάσεις φυτοφαρμάκων κτλ.\nΣύμφωνα με τα κριτήρια της οδηγίας Seveso II οι βιομηχανικές εγκαταστάσεις υψηλού κινδύνου στη Θεσσαλονίκη είναι πάνω από 30. Παρόλα αυτά, το γενικό ΣΑΤΑΜΕ, που ολοκληρώθηκε το 1999, περιλαμβάνει 18 εγκαταστάσεις (22 επιχειρήσεις). Οι εταιρείες πετρελαιοειδών που περιλαμβάνονται είναι η ΕΚΟ (ΕΛ.ΠΕ.- διυλιστήριο και χημικά), η ΜΑΜΙD OIL-JET OIL, η Γ. ΜΑΜΙΔΑΚΗΣ Α.Ε., τα πρώην ΕΛΔΑ, η SHELL και η BP. Οι μονάδες υγραερίου που περιλαμβάνονται είναι η ΠΕΤΡΟΓΚΑΖ, η SHELL GAS, η PRIMA GAS, η ΒΡ SUPER GAS και η ΠΕΤΡΟΛΙΝΑ. Περιλαμβάνονται ακόμη η “SICNG” (Χημικές Βιομηχανίες Β.Ε.) και οι μονάδες γεωργικών φαρμάκων: ΠΡΟΦΑΡΜ, ΠΑΠΑΟΙΚΟΝΟΜΟΥ- ΑΓΡΟΧΗΜΙΚΑ, ΦΑΡΜΑΧΗΜ, ΝΙΤΡΟΦΑΡΜ, AGROTECHNICA, CYANAMID, ΝΟΒΑ-ΣΕΡΒΟΣ, ΕΥΘΥΜΙΑΔΗΣ ΑΒΕΕ και NOVARTIS.\nΣτις προδιαγραφές του έργου αναφέρεται όμως και το ότι «υπάρχουν ακόμη αρκετές εγκαταστάσεις, που αν και δεν υπάγονται στις διατάξεις της οδηγίας Seveso Ι είναι δυνατόν να περικλείουν κινδύνους βιομηχανικού ατυχήματος (λόγω φύσης και θέσης) και επομένως πρέπει να εξετασθούν, σύμφωνα με την εκτίμηση του αναδόχου, είτε της αρμόδιας υπηρεσίας του ΥΠΕΧΩΔΕ είτε της Νομαρχιακής Αυτοδιοίκησης Θεσσαλονίκης». Παρόλα αυτά, μελετήθηκαν μόνον τρεις (SHELL, ΒΡ και NOVARTIS), οι οποίες διακινούν σημαντικές ποσότητες επικίνδυνων ουσιών.\nΆλλωστε, οι περισσότερες απ’ αυτές τις εγκαταστάσεις διακινούν ποσότητες επικίνδυνων ουσιών που υπερβαίνουν τα όρια που καθορίζονται από την οδηγία Seveso I, και έχουν ήδη υποβάλει μελέτες ασφαλείας που περιλαμβάνουν ανάλυση κινδύνων και εκτίμηση επιπτώσεων. Οι μελέτες αυτές έχουν αξιολογηθεί από το ΥΠΕΧΩΔΕ ως προς τα σενάρια ατυχημάτων και τη μεθοδολογία των υπολογισμών. Η επικινδυνότητα των συγκεκριμένων βιομηχανικών εγκαταστάσεων προσδιορίστηκε με βάση τα σενάρια των ατυχημάτων και τα αποτελέσματα της εκτίμησης των επιπτώσεων που παρουσιάζονται στις αξιολογήσεις, ώστε να διασφαλιστεί κοινή βάση ανάλυσης. Τα αποτελέσματα ελέγχθηκαν ως προς τη συμβατότητά τους σε ομοειδείς εγκαταστάσεις, ειδικά για τις περιπτώσεις όπου οι αξιολογήσεις βασίστηκαν σε ελλιπείς μελέτες ασφαλείας, όπως δέχονται οι μελετητές του ΣΑΤΑΜΕ.\nΤΑ ΣΕΝΑΡΙΑ ΤΩΝ ΑΤΥΧΗΜΑΤΩΝ\nΠοιες είναι όμως -σύμφωνα με τη μελέτη- οι επικίνδυνες ουσίες που διακινούνται στις διάφορες βιομηχανικές εγκαταστάσεις της περιοχής Θεσσαλονίκης και τα πιθανά σενάρια ατυχημάτων;\nΟι εγκαταστάσεις αποθήκευσης και διακίνησης υγραερίων βρίσκονται στην περιοχή της Ν. Ιωνίας και στο Καλοχώρι. Η επικινδυνότητα των εγκαταστάσεων αυτών προσδιορίζεται με βάση τις επιπτώσεις από ακαριαία διάρρηξη της μεγαλύτερης δεξαμενής υγραερίου, π.χ. σε περίπτωση πυρκαγιάς. Η πύρινη σφαίρα που σχηματίζεται έχει μικρή χρονική διάρκεια αλλά τα επίπεδα της παραγόμενης θερμικής ακτινοβολίας είναι πολύ ψηλά. Μέσα στα όρια της πύρινης σφαίρας συμβαίνουν σημαντικές καταστροφές σε εξοπλισμό και κτίρια και υπάρχει υψηλός κίνδυνος θανατηφόρων τραυματισμών. Εκτός των ορίων της σφαίρας υπάρχει κίνδυνος πρόκλησης ατυχήματος από τη θερμική ακτινοβολία.\nΕπιπλέον υπάρχει κίνδυνος εκτεταμένης διαρροής και διασποράς αερίου νέφους με πιθανότητα καθυστερημένης ανάφλεξης, που μπορεί να οδηγήσει σε ταχεία καύση ή έκρηξη. Η διασπορά του αερίου νέφους εξαρτάται σημαντικά από την ατμοσφαιρική σταθερότητα και την ταχύτητα του ανέμου. Όσο η συγκέντρωση του νέφους βρίσκεται εντός των ορίων αναφλεξιμότητας υπάρχει πιθανότητα ανάφλεξης. Σε περίπτωση ταχείας καύσης, υπάρχει κίνδυνος προκλήσεων ατυχημάτων από θερμική ακτινοβολία, εντός των ορίων της φωτιάς. Σε περίπτωση έκρηξης, αν και λιγότερο πιθανή στο βαθμό που δεν υπάρχει κάποια μορφή περιορισμού ή εγκλωβισμού του νέφους, μπορεί να υπάρξουν σημαντικές επιπτώσεις, λόγω της αναπτυσσόμενης υπερπίεσης που μπορεί να προκαλέσει καταστροφή κτιρίων ή σπάσιμο τζαμιών με αποτέλεσμα μεγάλο κίνδυνο τραυματισμού των ανθρώπων.\nΟι περισσότερες από τις εγκαταστάσεις αποθήκευσης πετρελαιοειδών βρίσκονται στο Καλοχώρι. Η επικινδυνότητά τους προσδιορίζεται με βάση τις επιπτώσεις πυρκαγιάς σε δεξαμενές αποθήκευσης πετρελαιοειδών ή σταθμούς φόρτωσης βυτιοφόρων. Οι κίνδυνοι από ένα τέτοιο ατύχημα, αφορούν κυρίως στην εκλυόμενη θερμική ακτινοβολία και σε μικρότερο βαθμό, τη διασπορά καυσαερίων (SO2, άκαυστοι υδρογονάνθρακες). Ιδιαίτερη προσοχή δίνεται σε πιθανά ατυχήματα σε δεξαμενές που βρίσκονται κοντά στο εξωτερικό όριο των εγκαταστάσεων και παρακείμενες περιοχές.\nΟι βιομηχανικές εγκαταστάσεις των ΕΛ.ΠΕ. (πρώην ΕΚΟ) στη Ν. Ιωνία περιλαμβάνουν το διυλιστήριο και τις μονάδες παραγωγής χημικών. Σε ότι αφορά στο χώρο του διυλιστηρίου, οι επικίνδυνές ουσίες είναι τα υγραέρια και τα άλλα πετρελαιοειδή. Το ατύχημα με τις πλέον δυσμενείς επιπτώσεις αφορά την καταστροφική διάρρηξη δεξαμενής υγραερίου με δημιουργία πύρινης σφαίρας και εκπομπή θερμικής ακτινοβολίας. Επίσης, υπάρχει κίνδυνος εκτεταμένης διαρροής και διασποράς υγραερίου με καθυστερημένη ανάφλεξη, που μπορεί να οδηγήσει σε έκρηξη αερίου νέφους, με καταστροφικές επιπτώσεις από υπερπίεση. Οι κίνδυνοι από πιθανή πυρκαγιά σε δεξαμενές αργού πετρελαίου και προϊόντων του ή το σταθμό φόρτωσης βυτιοφόρων (θερμική ακτινοβολία, διασπορά καυσαερίων) ή διαρροή υδροθείου από μονάδα παραγωγής (διασπορά τοξικής ουσίας) είναι σχετικά μικρότερες.\nΣε ότι αφορά στις εγκαταστάσεις των χημικών των ΕΛ.ΠΕ., οι επικίνδυνες ουσίες είναι το βινυλοχλωρίδιο και η αμμωνία. Οι κίνδυνοι από το βινυλοχλωρίδιο (VCM) είναι παρόμοιοι με αυτούς των υγραερίων, και αφορούν σε καταστροφική διάρρηξη δεξαμενής VCM με δημιουργία πύρινης σφαίρας, καθώς επίσης και σε εκτεταμένη διαρροή VCM με πιθανότητα καθυστερημένης ανάφλεξης και έκρηξης. Οι κίνδυνοι από την αμμωνία αφορούν σε εκτεταμένη διαρροή και διασπορά της ουσίας, σε περίπτωση διάρρηξης δεξαμενής αποθήκευσης με σημαντικές επιπτώσεις λόγω τοξικότητας.\nΗ απόσταση διασποράς εξαρτάται σημαντικά από την ατμοσφαιρική σταθερότητα και την ταχύτητα του ανέμου.\nΣτις μονάδες παραγωγής και αποθήκευσης χημικών περιλαμβάνεται επίσης, η κρυογενική δεξαμενή αμμωνίας των ΧΒΒΕ (πρώην ΣΙΓΚ) στην περιοχή Καλοχωρίου. Ενδεχόμενο ατύχημα που αφορά σε εκτεταμένη διαρροή και διασπορά της αμμωνίας, είναι γνωστό ότι μπορεί να έχει σημαντικές επιπτώσεις λόγω της τοξικότητας της ουσίας αυτής.\nΟι περισσότερες από τις εγκαταστάσεις αποθήκευσης φυτοφαρμάκων βρίσκονται στη βιομηχανική περιοχή της Σίνδου. Η επικινδυνότητα των εγκαταστάσεων αυτών εκτιμάται από τη ΣΑΤΑΜΕ ότι είναι μικρή και αφορά κυρίως σε: (α) διασπορά των τοξικών ουσιών των φυτοφαρμάκων ως αποτέλεσμα πυρκαγιάς στους χώρους αποθήκευσης των φυτοφαρμάκων και συμπαράσυρση μέρους της τοξικής ουσίας (φοράτ, παραθείο, μεθυλ-παραθείο, μεθαμιδοφώς, ενδοσουλφάν, αζινφώς-μεθύλ, καρμποφουράν) σε μορφή άκαυστων σωματιδίων (οι κίνδυνοι από τη διασπορά των προϊόντων της καύσης SO2, NΟx είναι αρκετά μικρότερες), και (β) δημιουργία φωτιάς λίμνης από διαρροή και ανάφλεξη υγρών διαλυτών (π.χ. ξυλόλη, ισοπροπανόλη, ακετόνη και εξυλενογλυκόλη) με σχετικά μεγάλη ακτίνα επιπτώσεων από τη παραγόμενη θερμική ακτινοβολία στις περιπτώσεις που η αποθήκευση του διαλύτη γίνεται σε δεξαμενές χωρίς λεκάνη συλλογής ή σε βαρέλια (φωτιά λίμνης μη περιορισμένου χώρου).\nΑντί όμως να υπάρξει κάποια ειδική έστω μέριμνα, η «Διάνα» (ΝΟΒΑ-ΣΕΡΒΟΣ) βγήκε από τον κατάλογο της οδηγίας Σεβέζο, με αιτιολογία ότι θα μετεφερόταν.\nΗ ΝΕΑ ΟΔΗΓΙΑ ΣΕΒΕΖΟ ΙΙ\nΕνώ όμως δεν είχε καν εφαρμοστεί η παλιά οδηγία Seveso I του 1982 στις περισσότερες βιομηχανίες της χώρας μας, στις άλλες ευρωπαϊκές χώρες είχε διαπιστωθεί εδώ και χρόνια η ανεπάρκειά της. Γι’ αυτό και η Ευρωπαϊκή Ένωση έχει προχωρήσει από τις 9 Δεκεμβρίου 1996 σε πιο προχωρημένη ρύθμιση.\nΗ οδηγία 96/82/ΕΚ έπρεπε να έχει τεθεί σε ισχύ και στη χώρα μας από το 1997 και το αργότερο μέχρι τις 3 Φεβρουαρίου 1999. Πριν λοιπόν κινηθούν οι διαδικασίες παραπομπής μας στο Ευρωπαϊκό Δικαστήριο υιοθετήθηκε με κοινή υπουργική απόφαση 5697/590 (29.3.2000, ΦΕΚ Β' 405) και ισχύει από τις 29.5.2000.\nΉδη όμως η παλιά οδηγία Seveso I είχε καταργηθεί από τις 3.2.99, σύμφωνα με το άρθρο 23 της νέας! Δύο μήνες μετά την κατάργηση, ολοκληρώθηκε και το ΣΑΤΑΜΕ της Θεσσαλονίκης, που βασίζεται όμως στην παλιά οδηγία!\nΗ κατάργηση θεωρήθηκε αναγκαία, γιατί όπως αναφέρει η οδηγία Seveso II στο προοίμιο- «η ανάλυση των δηλωθέντων μεγάλων ατυχημάτων στην Κοινότητα δείχνει ότι τα περισσότερα οφείλονται σε διαχειριστικές ή οργανωτικές παραλείψεις».\nΗ βασική παραδοχή της Seveso ΙΙ είναι ότι δεν μπορεί ένα μεγάλο ατύχημα να αντιμετωπίζεται μόνο με καταστολή, γι’ αυτό και δίνει βάρος στην πρόληψη. Πρέπει λοιπόν να παίρνονται υπόψη και κριτήρια επικινδυνότητας στο σχεδιασμό των χρήσεων γης και ότι μπορεί να ληφθούν και διορθωτικά μέτρα στην ήδη υπάρχουσα κατάσταση, με περιορισμό των οικισμών, των εγκαταστάσεων κλπ, ώστε να μην υπάρχουν κίνδυνοι για τους πολίτες. Η πρόληψη εκφράζεται στην οδηγία και με τη βελτίωση των συστημάτων ασφαλείας, την εκπαίδευση του προσωπικού, την ενημέρωση του κοινού κ.α.\n· Αυξάνεται σημαντικά ο αριθμός των μονάδων που πρέπει να υπαχθούν στη νέα οδηγία Seveso II. Στη νέα οδηγία, στο Παράρτημα Ι, έχει μειωθεί σημαντικά ο αριθμός των κατονομαζομένων στο Μέρος Ι επικίνδυνων ουσιών που προσδιορίζουν την εφαρμογή της Οδηγίας, αλλά έχουν αυξηθεί οι κατηγορίες επικίνδυνων ουσιών και παρασκευασμάτων. Επίσης, ως επικίνδυνες ουσίες θεωρούνται στη νέα οδηγία και οι ουσίες εκείνες που μπορεί να μην υπάρχουν στη μονάδα, αλλά δημιουργούνται από κάποια ενδιάμεση χημική διαδικασία ή από μια εκτός ελέγχου διαδικασία, σε περίπτωση ατυχήματος.\n· Συνεκτιμάται το φαινόμενο domino. Προβλέπεται δηλ. η λήψη μέτρων τόσο από την πλευρά των κρατών μελών, όσο και από την πλευρά των ασκούντων την εκμετάλλευση των μονάδων για την αντιμετώπιση της περίπτωσης των πολλαπλασιαστικών αποτελεσμάτων (άρθρο 8). Ιδιαίτερα στην περίπτωση βιομηχανικών μονάδων, οι οποίες γειτονεύουν και υπάρχει ο κίνδυνος εμφάνισης πολλαπλασιαστικού φαινομένου αν συμβεί ατύχημα μεγάλης έκτασης, θα πρέπει οι μονάδες αυτές να συνεργαστούν εκ των προτέρων για την εκτίμηση του συνολικού κινδύνου, για την κατάρτιση των σχεδίων έκτακτης ανάγκης, των ενεργειών πρόληψης του φαινομένου καθώς και για την πληροφόρηση του κοινού. Συγκεκριμένα, «τα κράτη μέλη μεριμνούν ώστε η αρμόδια αρχή, βασιζόμενη στις πληροφορίες που παρέχει ο ασκών την εκμετάλλευση…να καθορίζει τις μονάδες ή ομάδες μονάδων όπου η πιθανότητα και η δυνατότητα ή οι συνέπειες μεγάλου ατυχήματος μπορεί να αυξάνονται λόγω της θέσης και της εγγύτητας αυτών των μονάδων και των ειδών και ποσοτήτων επικίνδυνων ουσιών που διαθέτουν».\n· Η επιχείρηση θα πρέπει να καταρτίζει εσωτερικό σχέδιο έκτακτης ανάγκης. Τα σχέδια αυτά θα πρέπει να εξετάζονται, δοκιμάζονται και ενδεχομένως αναθεωρούνται τουλάχιστον μια φορά ανά τριετία. Επίσης ο ασκών την εκμετάλλευση θα πρέπει να συντάσσει υποχρεωτικώς έγγραφο εκθέτοντας την οικεία πολιτική πρόληψης μεγάλων ατυχημάτων και να εξασφαλίζει την ορθή εφαρμογή της (άρθρο 7). Η πολιτική αυτή προβλέπει την ανάπτυξη ενός διαχειριστικού συστήματος ασφαλείας το οποίο θα περιλαμβάνει την οργανωτική δομή, τις αρμοδιότητες, τις πρακτικές, τις διεργασίες και τους πόρους για την εφαρμογή της πολιτικής πρόληψης ενός μεγάλους ατυχήματος, αφού, όπως έχει μέχρι σήμερα διαπιστωθεί, τα αίτια των μεγαλύτερων ατυχημάτων οφείλονται σε οργανωτικές και διαχειριστικές παραλήψεις.\n· Οι στόχοι της πρόληψης των μεγάλων ατυχημάτων και του περιορισμού των συνεπειών τους πρέπει να συνυπολογίζονται στις πολιτικές χρήσης γης ή και τις άλλες σχετικές πολιτικές (άρθρο 12). Γι' αυτό τα κράτη μέλη πρέπει να ελέγχουν α) τη χωροθέτηση της εγκατάστασης των νέων μονάδων β) τις μετατροπές στις υπάρχουσες μονάδες, γ) τα νέα χωροταξικά έργα γύρω από τις υφιστάμενες μονάδες. Στο νόμο όμως που επικυρώνει την Οδηγία δεν υπάρχουν τα κριτήρια χωροθέτησης, παρά μόνο ένα γενικό ευχολόγιο, όπως ήδη αναφέραμε.\n· Υπάρχει υποχρέωση δημιουργίας ενός συστήματος ανταλλαγής πληροφοριών ανάμεσα στα κράτη μέλη, με τις αποκτηθείσες εμπειρίες στον τομέα πρόληψης ατυχημάτων μεγάλης έκτασης και περιορισμού των συνεπειών τους (άρθρο 19).\n· Προβλέπεται περισσότερη και πιο άμεση εμπλοκή των πολιτών, αφού κατά τη σύνταξη των Ειδικών ΣΑΤΑΜΕ (των εξωτερικών σχεδίων έκτακτης ανάγκης που πρέπει να καταρτιστούν από τη Νομαρχία Θεσσαλονίκης για κάθε υπόχρεη εγκατάσταση) θα πρέπει να ζητηθεί η γνώμη τους. Τονίζεται μάλιστα ότι «για να βελτιωθεί η πληροφόρηση για το περιβάλλον, το κοινό πρέπει να έχει πρόσβαση στις εκθέσεις ασφαλείας που συντάσσουν οι ασκούντες την εκμετάλλευση, οι δε απειλούμενοι από μεγάλο ατύχημα πρέπει να διαθέτουν επαρκή στοιχεία για αντιδράσουν ορθά σε παρόμοια περίπτωση». Σημαντικότατο είναι το άρθρο 13 της οδηγίας όπου αναφέρεται ότι «τα κράτη μέλη μεριμνούν ώστε οι πληροφορίες σχετικά με τα μέτρα ασφαλείς και την απαιτούμενη συμπεριφορά σε περίπτωση ατυχήματος να παρέχονται αυτεπαγγέλτως στους κινδυνεύοντες από μεγάλο ατύχημα». Τονίζεται μάλιστα ότι «τα κράτη μέλη μεριμνούν ώστε η έκθεση ασφαλείας να δημοσιοποιείται» και ότι «το κοινό μπορεί να δίνει τη γνώμη του» στο σχεδιασμό για νέες μονάδες, τη μετατροπή υφιστάμενων μονάδων ή τη διαρρύθμιση των χώρων γύρω τους. Επιπλέον η οδηγία επιβάλλει «να ζητείται η γνώμη του μεν προσωπικού για το εσωτερικό σχέδιο έκτακτης ανάγκης του δε κοινού για το εξωτερικό σχέδιο έκτακτης ανάγκης».\nΣτην περιοχή που γειτνιάζει άμεσα με τις βιομηχανίες στα Δυτικά της πόλης κατοικούν περίπου 45.000 άτομα, χώρια οι χιλιάδες εργαζόμενοι στα 1700 περίπου μικρά και μεγάλα εργοστάσια, που λειτουργούν εκεί. Αυτός είναι και ο λόγος για το έντονο ενδιαφέρον που δείχνουν οι Δήμοι της περιοχής, αν και είναι ένα ζήτημα που αφορά όλη τη Θεσσαλονίκη.\nΤο ατύχημα της 19.2.1999 στα διυλιστήρια των ΕΛ.ΠΕ. (Ελληνικών Πετρελαίων, πρώην ΕΚΟ) έδειξε με χαρακτηριστικό τρόπο ότι κάποιο μεγάλο ατύχημα μπορεί να συμβεί οποτεδήποτε, ακόμη και μέσα στη νύχτα και μάλιστα σε δημόσιες εγκαταστάσεις, που λειτουργούν με αμερικάνικες προδιαγραφές. Οι κίνδυνοι λοιπόν να υπάρξει ένα μεγαλύτερο ατύχημα ακόμη και από αυτό της Jet Oil το 1986 είναι υπαρκτοί και ιδιαίτερα στις εγκαταστάσεις που δεν έχουν συμμορφωθεί ακόμη με τις κοινοτικές προδιαγραφές.\nΤι πρέπει να γίνει λοιπόν; Ποιες είναι εκείνες οι επιλογές που θα αποκλείουν τους κινδύνους για τη ζωή και την υγεία μας; Πως μπορεί να αποκλεισθεί η πιθανότητα να γίνει η Θεσσαλονίκη ολοκαύτωμα;\nΣίγουρα το πρόβλημα δεν αντιμετωπίζεται μόνο με ευχολόγια ή έστω και με νόμους. Όμως απαιτείται:\n· Συνολική μελέτη χωροθέτησης των δραστηριοτήτων σε σχέση με την επικινδυνότητα στην περιοχή και πιθανή μετεγκατάσταση κάποιων.\n· Σύνταξη των Ειδικών ΣΑΤΑΜΕ, δηλαδή των εξωτερικών σχεδίων έκτακτης ανάγκης για κάθε εγκατάσταση, από τη Νομαρχία Θεσσαλονίκης.\n· Συγκρότηση αποτελεσματικών και ευέλικτων μηχανισμών ελέγχου των συνθηκών που μπορούν να δημιουργήσουν ένα μεγάλο ατύχημα.\n· Διενέργεια αιφνίδιων έλεγχων, που θα εγγυώνται την εφαρμογή των μέτρων περιορισμού των κινδύνων.\n· Πλήρης ενημέρωση και ασκήσεις ετοιμότητας των πολιτών από τη Νομαρχία και τους Δήμους.\nΕίναι σαφές ότι και το ΥΠΕΧΩΔΕ και η η νομαρχιακή αυτοδιοίκηση έχουν τους δικές τους ευθύνες. Γι’ αυτό και πρέπει να τις αναλάβουν.


Χατζηγάκης – Παπαστεργίου συμφωνούν και καινοτομούν - Trikala Focus\nΟι δύο νέοι πολιτικοί δείχνουν ότι, εκτός από την προσωπική χημεία που έχουν, κατανοούν τις ανάγκες της σύγχρονης εποχής για επενδύσεις στις νέες τεχνολογίες και στήριξη της νεανικής επιχειρηματικότητας. Άλλωστε, Παπαστεργίου και Χατζηγάκης έχουν «φρέσκιες» ιδέες και αντιλαμβάνονται τον σύγχρονο τρόπο δημόσιας διοίκησης που θέλει τους πολιτικούς να εξελίσσονται διαρκώς, να αξιοποιούν τις νέες τεχνολογίες προς όφελος των πολιτών και να μην φοβούνται να αλλάξουν.\n«Οι καιροί απαιτούν σύγχρονους πολιτικούς που να κατανοούν ότι ο κόσμος αλλάζει με ταχύτητα. Και εμείς δεν πρέπει να μείνουμε πίσω. Η δημιουργία και η προώθηση εταιριών startups είναι μια σημαντική πρωτοβουλία του Δήμου Τρικκαίων. Μέσα από το GiSeMi θα δοθεί η δυνατότητα στην πόλη μας να γίνει πόλος έλξης νέων τεχνολογιών και νέων εταιριών που θα δημιουργήσουν καινούργιες θέσεις εργασίας για τους συμπολίτες μας. Σε ένα κόσμο παγκοσμιοποιημένο και όλο και πιο ανταγωνιστικό, εμείς οι νέοι πολιτικοί οφείλουμε να στηρίξουμε τέτοιες πρωτοβουλίες που θα ενισχύσουν την πόλη μας και θα βγάλουν την νέα γενιά μπροστά». Περιοχή συνημμένων\nΥποψήφια μοίρασε κάρτες σε κηδεία!\nΣωματεία- Φορείς Νομού Τρικάλων Καλούμε σε κινητοποίηση στο Nοσοκομείο Τετάρτη 10 Απρίλη στις 10.30 το πρωί (κεντρική είσοδο)


Χάμσικ: «Μπορούμε να κατακτήσουμε το πρωτάθλημα» - Ειδήσεις - νέα - Το Βήμα Online\nΧάμσικ: «Μπορούμε να κατακτήσουμε το πρωτάθλημα»\nΟ αρχηγός της Νάπολι, πιστεύει πως τα πάντα είναι ανοιχτά στην Serie A, όσον αφορά τον τίτλο του πρωταθλητή.\nΟ αρχηγός της Νάπολι, Μάρεκ Χάμσικ, παραχώρησε συνέντευξη στην «Gazzetta dello Sport» και μίλησε για την διεκδίκηση του πρωταθλήματος στην Ιταλία, τους οπαδούς της ομάδας και τον Κάρλο Αντσελότι.\nΑναλυτικά όσα είπε: «Ξεκινήσαμε το 2018 στην κορυφή του πρωταθλήματος, παίζοντας πολύ καλό ποδόσφαιρο. Δεν μπορέσαμε όμως να μείνουμε μπροστά από τη Γιουβέντους, που πήρε τον τίτλο. Παρόλα αυτά, πάντα θα θυμάμαι την υποδοχή από τους οπαδούς μας, όταν κερδίσαμε στο Τορίνο. Περίπου 25.000 κόσμος περίμενε εμάς στο αεροδρόμιο.\nΠιστεύω ακόμα, πως μπορούμε να κατακτήσουμε το πρωτάθλημα. Είναι κρίμα που είμαστε εκτός Champions League, παρόλο που παίξαμε πολύ καλά στους ομίλους, απέναντι σε σπουδαίους αντιπάλους. Συνεχίζουμε στο Europa League και θέλουμε να πάμε όσο πιο μακριά γίνεται.\nΕίμαι κομμάτι αυτής της ομάδας και της ιστορίας της και είμαι περήφανος. Οι οπαδοί είναι μοναδικοί και θέλω να τους δώσω την ικανοποίηση που αξίζουν.\nΜε τον Άντσελότι έχουμε αλλάξει τον τρόπο παιχνιδιού μας, τα πηγαίνουμε καλά και είμαστε ανταγωνιστικοί απέναντι σε οποιαδήποτε ομάδα. Το 2019 θα είναι ένα πολύ σημαντικό έτος».


Ο κόφτης δείχνει κάλπες το 2018 | Parakato.gr\nΕίσαστε εδώ: » ΑΡΧΙΚΗ » ΑΠΟΨΕΙΣ » Ο κόφτης δείχνει κάλπες το 2018\nΟ κόφτης δείχνει κάλπες το 2018\nΠριν περάσω στις προβλέψεις του «επηρμένου οιωνοσκόπου» για εκλογές μέσα στο 2018, θέλω να υπενθυμίσω κάτι. Το ότι σήμερα βιώνουμε μία σχετική σταθερότητα στο πολιτικό σκηνικό και στην οικονομία, δεν οφείλεται, σε καμία περίπτωση, στις επιδόσεις της κυβέρνησης. Η ηρεμία των ημερών αποδίδεται αποκλειστικά σε δύο αντικειμενικούς παράγοντες: πρώτον στην πανευρωπαϊκή αναμονή ενόψει γερμανικών εκλογών και δεύτερον, στο ότι δεν άρχισε ακόμα η τρίτη αξιολόγηση.\nΑς μην έχουν κάποιοι την παραμικρή αμφιβολία. Η χώρα δεν διοικείται από την υφιστάμενη κυβέρνηση. Πως άλλωστε θα μπορούσε να διοικείται, από κάποιους που δεν έχουν κανέναν άλλο σκοπό παρά να διανείμουν διαχειριστικά έναν πλούτο που δεν υπάρχει. Κεφάλαια τα οποία προέρχονται είτε από το πρόγραμμα βοήθειας είτε από την υπερφορολόγηση της μεσαίας τάξης.\nΕπομένως, όπως συμβαίνει πάντα στους απλούς «διαχειριστές», δεν αποφασίζουν οι ίδιοι για τις τύχες των λαών τους. Απλώς παραβρίσκονται και περιμένουν πότε θα πάρουν οι χρηματοδότες τους την απόφαση της μετάβασης της εξουσίας σε άλλο καθεστώς.\nΕδώ λοιπόν, υπάρχει το εξής ενδεχόμενο, δοθέντος βέβαια της ευκαιρίας που πολύ πρόθυμα θα την δώσουν οι σημερινοί κυβερνώντες. Γιατί και την αξιολόγηση θα καθυστερήσουν και τον συνδικαλιστικό νόμο δεν θα δεχθούν και άμυνα γενικώς θα παίξουν μέχρι να εξοντώσουν, τον αντίπαλο. Όχι τους δανειστές αλλά του «ομήρους» που κρατούν δέσμιους εντός της χώρας.\nΤον Απρίλιο του 2018, η Eurostat θα ανακοινώσει τα στοιχεία για τις επιδόσεις της ελληνικής οικονομίας για το 2017. Αν τα στοιχεία είναι εκείνα που προβλέπουν τα μνημόνια, έχει καλώς. Αν όμως, δεν είναι – το πιθανότερο- τότε αυτομάτως θα ενεργοποιηθεί ο περίφημος «κόφτης» δαπανών που θα πέσει πάνω σε συντάξεις και μισθούς του Δημοσίου. Επίσης, κάθε απόκλιση από τον στόχο του πρωτογενούς πλεονάσματος που θα είναι μεγαλύτερη από το 0,25% του ΑΕΠ θα επιφέρει και τα ανάλογα μέτρα στον περιορισμό του κράτους.\nΠραγματικά, δεν μπορώ να φανταστώ με ποιο σύνθημα, με ποια ρητορική ή με ποια ατζέντα μπορεί ο ΣΥΡΙΖΑ να πάει στις επόμενες εκλογές. Γιατί πώς είναι δυνατόν να αλλάξει προοπτική ένα κόμμα που ακόμα και τώρα, που κάνει το δήθεν άνοιγμα στην σοσιαλδημοκρατία θεωρεί ότι το κέρδος είναι αμαρτία για μία οποιαδήποτε εταιρεία.\nΕίναι μάλλον εύκολο να προβλέψει κανείς ότι μετά τις γερμανικές εκλογές, θα ξεκινήσει μία άτυπη προεκλογική περίοδος που θα συναντήσει μπροστά της, τον Μάιο του 2018. Αν οι εταίροι μας τότε, αποφασίσουν να σεβαστούν τους όρους του Μνημονίου, ο Αλέξης Τσίπρας θα πάει σε εκλογές, εξαιτίας του αδιεξόδου που θα βρεθεί. Γιατί πλέον, δεν θα έχει άλλη ευκαιρία να προασπίσει συντάξεις και μισθούς δημοσίων υπαλλήλων.\nΩς τότε, πολύ φοβάμαι ότι η χώρα θα συνεχίσει να αποτελεί διαχειριστικό αντικείμενο από μία παρέα ανθρώπων που δεν διανοήθηκαν ποτέ να την διοικήσουν. Και επειδή δεν διαθέτουν καμία αντίσταση στο οπορτουνιστικό πεπρωμένο τους, θα προτιμήσουν την υπεράσπιση του κρατισμού τους παρά την άνευ όρων παράδοση της εξουσίας στους επόμενους.\nΑλλά ας μην αισθανθούμε κάποια έκπληξη και απορία. Δεν φταίνε οι ίδιοι. Τόσοι ήταν τόσα σκοπεύουν να κάνουν εις βάρος μας…\nΔημοσίευση: Σεπτεμβρίου 08, 2017 - Κατηγορία: ΑΠΟΨΕΙΣ\n0 Σχόλια για την ανάρτηση: "Ο κόφτης δείχνει κάλπες το 2018"\nΜήνυμα της υποψήφιας Ευρωβουλευτή της ΝΔ Μαίρης Τριανταφυλλοπούλου\nΠιο αιρετικοί πεθαίνεις!!! Σε Αγγλικανική Εκκλησία γυναίκα ιερέας δίνει χώρο εκκλησίας σε μουσουλμάνους για το Ραμαζάνι και καλύπτει σταυρούς και εικόνες του Ιησού για να μην προσβληθούν


Σας «ενοχλεί» η κοιλιά σας; Έξι κινήσεις που κάνουν το λίπος παρελθόν\nΗ μείωση του κοιλιακού λίπους, στόχος για πολλούς ανθρώπους και όχι μόνο τους πάσχοντες από παχυσαρκία, μπορεί να ωφελήσει την υγεία σημαντικά. Διαβάστε πώς μπορείτε να το επιτύχετε\nΌπως και στον άνθρωπο, έτσι και στον σκύλο, ο θυρεοειδής αδένας είναι κινητήριος δύναμη για μια σειρά λειτουργιών του οργανισμού του. Η υπολειτουργία του θυρεοειδούς – υποθυρεοειδισμός- είναι μία ασθένεια που εμφανίζεται και στους σκύλους. Η διατροφή είναι πολύτιμος σύμμαχος για την αντιμετώπισή της\nΚορωνοϊός: Πρωτεΐνες στο αίμα ασθενών ενδέχεται να προβλέπουν την εξέλιξη της λοίμωξης\nΤι αναφέρουν επιστήμονες από το βρετανικό Francis Crick Institute και το γερμανικό Charite Universitaetsmedizin Berlin, σχετικά με τη δυνατότητα διάγνωσης της εξέλιξης της λοίμωξης\nΥπάρχουν πολλοί λόγοι για τους οποίους νιώθουμε να πεινάμε παρότι μόλις φάγαμε το φαγητό μας. Ας τους δούμε…\nΟι δύο πρωτεΐνες που αξιοποιεί ο ιός – Γιατί ορισμένες φορές το ισχυρό ανοσοποιητικό μετατρέπεται σε «αχίλλειο πτέρνα«


Έκπτωση φόρου για τους ιδιοκτήτες ακινήτων – Πού μειώνεται ο ΦΠΑ - Πρώτος Τύπος\nΈκπτωση φόρου για τους ιδιοκτήτες ακινήτων – Πού μειώνεται ο ΦΠΑ\nΚατατέθηκε το βράδυ της Τετάρτης στη Βουλή η διάταξη για την έκπτωση φόρου που θα δοθεί στους ιδιοκτήτες ακινήτων οι οποίοι υπέστησαν μείωση εισοδήματος λόγω του οριζόντιου μέτρου κουρέματος των ενοικίων.\nΟι ιδιοκτήτες ακινήτων θα αποζημιωθούν ουσιαστικά από το κράτος με το 30% των ενοικίων που έχασαν.\nΕιδικότερα, η διάταξη που κατατέθηκε προβλέπει ότι οι ιδιοκτήτες ακινήτων θα μπορέσουν να εκπέσουν από φορολογικές υποχρεώσεις που καθίστανται απαιτητές από την 31η Ιουλίου 2020 και μετά το 30% της απώλειας εισοδήματος που είχαν λόγω του κουρέματος κατά 40% των ενοικίων. Η έκπτωση φόρου θα μπορεί να χρησιμοποιηθεί για την απόσβεση φορολογικών οφειλών, όπως είναι ο φετινός φόρος εισοδήματος ή ο ΕΝΦΙΑ αλλά όχι για δόσεις ρυθμισμένων οφειλών.\nΓια παράδειγμα, ένας ιδιοκτήτης ακινήτων έχασε λόγω της μείωσης του ενοικίου το ποσό των 1.000 ευρώ. Θα του πιστωθεί ποσό 300 ευρώ με το οποίο θα μπορεί να εξοφλήσει μέρος ή το σύνολο του φετινού φόρου εισοδήματος ή του ΕΝΦΙΑ. Παράλληλα, με άλλη διάταξη ξεκαθαρίζεται και νομικά ότι δεν πρόκειται να φορολογηθούν οι ιδιοκτήτες για το εισόδημα 40% των ενοικίων που δεν εισέπραξαν στο πλαίσιο των μέτρων στήριξης της οικονομίας.\nΗ διαδικασία για τη δήλωση του εισοδήματος που έχασαν οι ιδιοκτήτες από το κούρεμα των ενοικίων δεν καθορίζεται από τις διατάξεις αλλά πρόκειται να ξεκαθαριστεί με υπουργική απόφαση που θα εκδοθεί σύντομα. Να σημειωθεί ότι η επικρατέστερη λύση που εξετάζει το υπουργείο Οικονομικών είναι η δήλωση της απώλειας των εισοδημάτων σε ειδική εφαρμογή που θα ανοίξει στο taxisnet μέσα στον Ιούνιο.\nΜε άλλες διατάξεις που κατατέθηκαν αναστέλλονται φορολογικές υποχρεώσεις για επιχειρήσεις που θα παραμείνουν κλειστές και τον Ιούνιο.\nΠού μειώνεται ο ΦΠΑ\nΤη μείωση του ΦΠΑ σε καφέ και αναψυκτικά καθώς και στις μεταφορές προβλέπει διάταξη που κατατέθηκε στη Βουλή.\nΕιδικότερα, όπως είχε ανακοινωθεί ο ΦΠΑ μειώνεται από το 24% στο 13% για το χρονικό διάστημα από 1η Ιουνίου έως και 31 Οκτωβρίου 2020 για τα εξής προϊόντα και υπηρεσίες:\nαναψυκτικά κάθε είδους χωρίς αλκοόλ\nκαφέ και κάθε είδους ροφήματα\nενεργειακά ποτά κλπ\nμπύρες χωρίς αλκοολ\nμεταφορές προσώπων και των αποσκευών τους\nΣτον τομέα ΕΚΑΒ στα Φάρσαλα ο διευθυντής και ο πρόεδρος των εργαζομένων του ΕΚΑΒ Θεσσαλίας\nΛάρισα: Δεν εμφανίστηκε ακόμη ο υπερτυχερός του Λαϊκού Λαχείου (βίντεο)\nΤο τριήμερο 27, 28 και 29 Σεπτεμβρίου, η 14η Γιορτή Χαλβά στα Φάρσαλα\nΣτους Μαχητές με την ψυχολογία στα ύψη ο Γ.Σ. Φαρσάλων Krousta\nΒ ΕΠΣΛ – Τα Αποτελέσματα\nΕπέστρεψε στις νίκες ο Ατρόμητος Βαμβακούς!\nΈκτακτο επίδομα σε οικογένειες με ανήλικα παιδιά! Τα ποσά και ποιοι το δικαιούνται


«Αμυνθήκαμε σωστά» - Onsports.gr\nΠαναγιώτης Τζαμπαζλής 07 Απριλίου 2011, 00:23\nΟ Ρίο Φέρντιναντ μετά το τέλος της νίκης με την Τσέλσι, τόνισε ότι η άμυνα ήταν αυτή που έδωσε το προβάδισμα στην ομάδα του.\nΜεγάλο προβάδισμα πρόκρισης πήρε η Μάντσεστερ Γιουνάιτεντ απέναντι στην Τσέλσι με βασικό χαρακτηριστικό της, την αμυντική γραμμή. Κάτι που παραδέχτηκε και ο Ρίο Φέρντιναντ μετά το τέλος του παιχνιδιού.\n«Στο πρώτο ημίχρονο είχαμε την κατοχή. Στο δεύτερο όχι και τόσο, αλλά αμυνθήκαμε καλά και πήραμε το θετικό αποτέλεσμα. Τίποτα δεν έχει τελειώσει ακόμα και πρέπει να αμυνθούμε σωστά και στο Ολντ Τράφορντ για να πάρουμε τη πρόκριση», είπε ο Άγγλος αμυντικός.


Σφαγή της Χίου. Καταστροφή του Πέτα [Ημερολόγιο του ’21] - Kalamata Journal\nΠέμπτη, 20 Μαϊος 2021 09:01\nΣφαγή της Χίου. Καταστροφή του Πέτα [Ημερολόγιο του ’21]\nΣτα νησιά το πνεύμα ήταν το ίδιο με της Φιλικής Εταιρείας, δημοκρατικό και επαναστατικό. Στη Σάμο ο λαός είχε πάρει την εξουσία και είχε επαναστατήσει με το Λογοθέτη Λυκούργο. Παρά τη λυσσώδη αντίδραση των κοτζαμπάσηδων οι καρμανιόλοι Σαμιώτες αποφάσισαν να φέρουν την επανάσταση και στη Χίο. Στις 10 Μαρτίου 1822 οι κάτοικοι κλείνουν τους Τούρκους στα κάστρα και στην ύπαιθρο οι ένοπλοι δεν αφήνουν Τούρκο για Τούρκο ήσυχο.\nΟι Χιώτες ζητούν ενίσχυση από το εκτελεστικό να συνεχίσουν τον αγώνα αλλά αυτό δεν στέλνει κανένα πλοίο με εφόδια και μάχιμους. Κι ενώ όλα πάνε καλά έστω και με τις δυνάμεις της Χίου, φτάνει στο νησί αιφνιδιαστικά και ο στόλος του Τούρκου ναύαρχου Καρά Αλή με 45 πλοία και 7.οοο άνδρες. Αφού αποβιβάστηκαν στο νησί οι εμπειροπόλεμες δυνάμεις έκαμψαν γρήγορα την αντίσταση των επαναστατών και άρχισαν άγρια σφαγή στο νησί. Η καταστροφή μεγάλη, 25.000 Χιώτες σφάχτηκαν, 47.000 αιχμάλωτοι στάλθηκαν για πούλημα και οι απομείναντες σκόρπισαν στα βουνά για να γλιτώσουν.\nΗ Ευρώπη αντέδρασε στις άγριες σφαγές των αμάχων, ένα μεγάλο κύμα συμπαραστάθηκε στους Έλληνες και γενικώς οι θηριωδίες των Τούρκων άφησαν κακές εντυπώσεις στους ευρωπαϊκούς λαούς για την τακτική που ακολουθούσε η Τουρκία στους άμαχους.\nΟ ελληνικός στόλος κινήθηκε κατόπιν εορτής. Όταν η καταστροφή είχε συντελεστεί. Εξήντα καράβια βγήκαν στις ακτές του νησιού και περισυνέλλεξαν όποιους γλίτωσαν από τη σφαγή. Μετά αποφάσισαν οι ναύαρχοι να χτυπήσουν τον τουρκικό στόλο με πυρπολικά. Ο Κων. Κανάρης και ο Πιπίνος πρότειναν να κάψουν την τουρκική ναυαρχίδα του Καρά Αλή που βρισκόταν στο λιμάνι της Χίου με περίπου 2.000 ναύτες και αξιωματικούς. Έτσι στις 8 Ιουνίου 1822 μέσα στο σκοτάδι αθέατοι, πλησιάζουν και κολλάνε τα πυρπολικά τους στη ναυαρχίδα. Η ναυαρχίδα ανατινάχτηκε και οι 2.000 Τούρκοι παρασύρθηκαν στον υγρό τάφο. Η θαρραλέα αυτή επιχείρηση ήταν θα λέγαμε η απάντηση στις σφαγές της Χίου και είχε πανελλήνια και παγκόσμια απήχηση. Ακόμη ενίσχυσε και το φρόνημα των Ελλήνων που είδαν να μετράνε κι άλλη μια καταστροφή στον εχθρό στις τόσες άλλες εναντίον του.\nΟ Χουρσίτ στο σχέδιό του να καταστείλει την επανάσταση έβαλε σαν προτεραιότητα την εκμηδένιση του θύλακα του Σουλίου. Επιλέγεται από την κυβέρνηση ο Μαυροκορδάτος να πάει και να τον αντιμετωπίσει. Αυτός πήγε και στην ουσία διέλυσε το στρατό αφού τον σκόρπισε σε ομάδες γύρω από το Σούλι. Τον Κυριακούλη Μαυρομιχάλη τον έστειλε στα Φανάρι κοντά στην Κιάφα. Στις 10 Ιουνίου ο ίδιος ο Μαυροκορδάτος φτάνει στο Κομπότι της Άρτας για να σταματήσει εκεί τους Τούρκους. Στους Σουλιώτες έστειλε μικρή ενίσχυση υπό τον Μπότσαρη. Στο Πέτα και στα γύρω υψώματα σκόρπισε άντρες. Εκεί χτύπησε ο ίδιος ο Ρασίντ Μεχμέτ. Η επίθεση ήταν σκληρή. Ο Μαυροκορδάτος απών έλειπε στη Λαγκάδα πηγαίνοντας για τροφές και ανεφοδιασμό ως είχε διαδώσει. Έτσι χωρίς κεφαλή ο στρατός του Γώγου Μπακόλα διαλύθηκε και όλοι οι άντρες σχεδόν έπεσαν στο πεδίο της μάχης. Στη μάχη του Πέτα ήταν και πολλοί φιλέλληνες. Ένας ήταν και ο Νόρμαν που τραυματισμένος γλίτωσε με μια ομάδα μαχητών καταφεύγοντας στη Λαγκάδα.\nΗ ήττα αυτή ήταν έργο του άπειρου περί τα πολεμικά και υπερφίαλου, Μαυροκορδάτου. Ευθύνονται ακόμη και οι φίλοι του κοτζαμπάσηδες της κυβέρνησης που διόρισαν αρχηγό μιας κρίσιμης επιχείρησης έναν τέτοιο << μαχητή >>. Η καταστροφή του Πέτα έφερε οριστικά το χάσιμο του Σουλίου. Οι μαχητές του στις 28 Ιουνίου 1822 συνθηκολόγησαν με τους Τούρκους και πήραν το δρόμο πάλι για τα Εφτάνησα να ζήσουν εκεί ξεριζωμένοι μακριά από τις εστίες τους. Αλλά κι από κει δεν έμειναν ήσυχοι και όταν χρειαζόταν να έρθουν στο Μοριά να πολεμήσουν τον κατακτητή το έκαναν αγογγύστως. Η επαναστατημένη Ελλάδα χρωστούσε πολλά σ’ αυτούς τους ηρωικούς Σουλιώτες.\nΠερισσότερα σε αυτή την κατηγορία: « Ανικανότητα κοτζαμπάσηδων. Επιχειρήσεις των Τούρκων. [Ημερολόγιο του ΄21] Ο Χρόνος και ο Κρόνος »


Τα όπλα ως είδη πρώτης ανάγκης στις ΗΠΑ - Unplug Mag\nΟι εικόνες με τις ουρές ανθρώπων έξω από μαγαζιά είναι πλέον καθημερινότητα για όλους μας. Το διαφορετικό και αναπάντεχο όμως στην συγκεκριμένη φωτογραφία είναι ότι η ουρά αυτή δεν γίνεται έξω από σούπερ μάρκετ η φαρμακείο, αλλά από κατάστημα όπλων στην Αμερική.\nΟ Πρόεδρος Τραμπ στην προσπάθεια περιορισμού μετάδοσης του ιού, ανέστειλε την λειτουργία πολλών επιχειρήσεων, δίνοντας εντολή να μείνουν ανοιχτές μόνο οι απαραίτητες υποδομές. Σε αυτές συγκαταλέγονται τα σουπερμάρκετ, τα φαρμακεία αλλά όπως φαίνεται και τα οπλοπωλεία. Οι κάτοικοι αρκετών πολιτειών μπορούν να συνεχίσουν να συνωστίζονται στα μαγαζιά, αγνοώντας τις υποδείξεις των ειδικών, προκειμένου να προμηθευτούν ελεύθερα τα όπλα που χρειάζονται. Η απόφαση αυτή αν και φαντάζει παράλογη στους περισσότερους από εμάς, στην πραγματικότητα βρίσκει αρκετούς υποστηρικτές στις ΗΠΑ που ορίζουν την οπλοκατοχή ως συνταγματικό τους δικαίωμα.\nΣε μία τέτοια στιγμή πρωτοφανούς δημοσιονομικής κρίσης που όλες οι επιχειρήσεις ανά τον κόσμο κλείνουν, τα οπλοπωλεία στην Αμερική σημειώνουν μια τεράστια αύξηση πωλήσεων, εώς και 309%, με τους ιδιοκτήτες να μιλούν για πρωτοφανή κέρδη. Οι πολίτες σπεύδουν να προμηθευτούν όπλα και πυρομαχικά καθώς φοβούνται την αύξηση των ληστειών τις προσεχείς εβδομάδες και θέλουν να είναι σε θέση να υπερασπιστούν τα υπάρχοντά και τις ζωές τους.\nΣτις ΗΠΑ με ήδη 336,851 επιβεβαιωμένα κρούσματα και 9,620 νεκρους, οι Κυβερνήτες πολλών πολιτειών επιτρέπουν στους κατοίκους να συνωστίζονται στα οπλοπωλεία καθημερινα, αγνοώντας κάθε συμβουλή για social distancing. Η διασφάλιση της προστασίας και της άμυνας που τους προσφέρουν τα όπλα έιναι για αυτούς εξίσου σημαντική με την τροφοδοσία τους. Οι υπέρμαχοι της οπλοκατοχής αλλά και το πανίσχυρο λόμπι των όπλων , NRA, υποστηρίζουν πως αυτή η υγειονομική καταστροφή δεν μπορεί να λειτουργήσει ως δικαιολογία για την παραβίαση του συνταγματικά θεμελιωμένου δικαιώματός τους.\nΓια την πώληση τους όμως , η φυσική παρουσία είναι σχεδόν δεδομένη. Αυτόματοι πωλητές όπλων δεν υπάρχουν και χρειάζεται στενή αλληλεπίδραση μεταξύ πωλητή και πελάτη. Έτσι οι επιχειρήσεις αυτές γίνονται άλλος ένας τόπος μετάδοσης και διασποράς του ιού στην πλέον πιο πληγείσα χώρα του κόσμου. Ωστόσο , όσο τα περιοριστικά μέτρα πολλαπλασιάζονται και γίνεται σαφές πως το lockdown θα τραβήξει περισσότερο από όσο οι περισσότεροι περίμεναν, γίνεται περισσότερος διάλογος για το αν τα οπλοπωλεία πρέπει να μείνουν ανοιχτά ή όχι. Η εντολή της παραμονής σε ένα σπίτι με όπλα επί εβδομάδες μπορεί να φέρει καταστροφικές συνέπειες. Δεδομένου ότι πέρυσι 40.000 άνθρωποι έχασαν τη ζωή του από πυροβόλα όπλα στις ΗΠΑ, με τους 24.000 από αυτούς να διαπράττουν αυτοκτονία, ο αριθμός αυτός πιθανόν και να αυξηθεί αν λάβει κανείς υπόψιν τις επιπτώσεις που μπορεί να έχει ο εγκλεισμός την ψυχολογία του ατόμου.\nΤο θέμα της οπλοκατοχής είναι από τα κύρια ζητήματα αντιπαράθεσης μεταξύ των δύο κομμάτων, Δημοκρατικών και Ρεπουμπλικάνων . Οι δύο πολιτικές δυνάμεις αν και υποστηρίζουν το δικαίωμα στην οπλοκατοχή, όπως ορίζεται από τη Δεύτερη Τροπολογία του Συντάγματος, θέτουν διαφορετικούς όρους άσκησής του. Οι Ρεπουμπλικάνοι θεωρούν πως κάθε Αμερικανός πολίτης πρέπει να είναι σε θέση να προστατεύσει τον εαυτό του, την οικογένεια και την ιδιοκτησία του από κάθε απειλή, ενώ από την άλλη, οι Δημοκρατικοί θέλουν να θεσπίσουν αυστηρότερους ελέγχους κατά την αγορά όπλων. Κανείς όμως δεν ζητάει την καθολική απαγόρευση τους. Για τον Αμερικανικό λαό, τα όπλα αποτελούν ένα μέρος της κουλτούρας του.\nΑπό ότι φαίνεται όμως, τόσο οι πολιτικοί, όσο και το λόμπι των όπλων, δεν μπορούν να αντιληφθούν τη σοβαρότητα της κατάστασης και βάζουν το προσωπικό κέρδος πάνω από την ανθρώπινη ζωή. Σε μία εποχή που η δημόσια υγεία κρίνεται ως το ύψιστο αγαθό , τα εθνικά συστήματα υγείας υπερφορτώνονται και οι κλίνες στις ΜΕΘ είναι ανεπαρκείς, κάποιοι είναι διατεθειμένοι να επωφεληθούν από την κρίση ακόμα και αν αυτό σημαίνει πως με τον τρόπο τους θα προσθέσουν και άλλους νεκρούς στην ήδη μακριά μακάβρια λίστα.


Ομιλία κατά τη συζήτηση του νομοσχεδίου «Αξιοποίηση του πρώην Αεροδρομίου Ελληνικού – Πρόγραμμα ΗΛΙΟΣ κ.λ.π. » 21/3/2012 - Γρηγόρης Ψαριανός - Grigoris Psarianos\nΟμιλία κατά τη συζήτηση του νομοσχεδίου «Αξιοποίηση του πρώην Αεροδρομίου Ελληνικού – Πρόγραμμα ΗΛΙΟΣ κ.λ.π. » 21/3/2012\n26 Μαρτίου 2012 /in Κοινοβούλιο, Ομιλίες /by webmaster\nΠΡΟΕΔΡΕΥΩΝ (Βαΐτσης Αποστολάτος): Το λόγο έχει ο Βουλευτής Β’ Αθήνας κ. Γρηγόρης Ψαριανός για οκτώ λεπτά.\nΓΡΗΓΟΡΗΣ ΨΑΡΙΑΝΟΣ: Ευχαριστώ, κύριε Πρόεδρε.\nΣε ένα βιογραφικό τραγούδι του ο Διονύσης Σαββόπουλος σε μια φράση περιγράφει την κατάσταση της Ελλάδας και του Ελληνικού. Λέει: «Ελλάδα, οικόπεδο και αποικία». Έχουμε συνηθίσει να αντιλαμβανόμαστε, να εκτιμούμε και να αξιοποιούμε οτιδήποτε έχουμε στην Ελλάδα, μικρό ή μεγάλο οικόπεδο, δημόσια περιουσία είτε και όλη τη χώρα, είτε ως οικόπεδο προς παραχώρηση να το εκμεταλλευθούμε και να το κάνουμε από άναρχη δόμηση, από αυθαιρετουπόλεις από τα πάντα ή με τη λογική της αποικίας να το παραχωρήσουμε σε κάποιους επενδυτές να κάνουν αυτοί ό,τι νομίζουν έξω από λογικές, από συντελεστές δόμησης, από οικοδομικούς κανονισμούς κ.λπ.. Το Ελληνικό είναι μικρογραφία της Ελλάδας. Ένα εγκαταλειμμένο αεροδρόμιο σε μια εγκαταλειμμένη χώρα. Ένα αεροδρόμιο στο οποίο δεν κινείται τίποτα σε μια χώρα που δεν κινείται τίποτα.\nΗ θέση μας για το αεροδρόμιο προκύπτει και από την πολύτιμη και πρωτοποριακή κληρονομιά του Μιχάλη Παπαγιαννάκη και επικεντρώνεται στο δίπτυχο «βιώσιμο περιβάλλον και ισόρροπη ανάπτυξη» από τη μια και «κοινωνική συνοχή και χωροταξική δικαιοσύνη» από την άλλη. Να το ξαναπώ: Χωροταξική δικαιοσύνη. Πέρα από την κοινωνική και την οικονομική δικαιοσύνη είναι και η χωροταξική δικαιοσύνη, η οποία στην Ελλάδα είναι άγνωστη έννοια και ανεφάρμοστο μέγεθος. Στο Ελληνικό μπορούμε να κάνουμε τρία μεγάλα λάθη. Μπορούμε να το κάνουμε Ντουμπάι, μπορούμε να το κάνουμε Παγκράτι και μπορούμε να το κάνουμε και ένα αχανές, ρημαγμένο, εγκαταλελειμμένο πάρκο.\nΕίμαστε αντίθετοι ως Δημοκρατική Αριστερά στα μεγαλεπήβολα, φαραωνικά και ανεδαφικά ή καταστροφικά σχέδια και τα αδιανόητα μεγέθη, στις μονοκαλλιέργειες 6,5 εκατομμύριων τετραγωνικών σε μια τοποθεσία δίπλα στη θάλασσα, είτε πρόκειται για πράσινο συνολικά φλου αρτιστίκ είτε για υπερδόμηση, δύο ομόλογες οπτικές που είναι είτε εντελώς ανεδαφικές είτε σε κάποιες περιπτώσεις εντελώς ιδιοτελείς.\nΤο δίκαιο και η δική μας λογική οδηγεί στην ανακατανομή μέρους των ωφελημάτων μιας πραγματικής αξιοποίησης του παλιού αεροδρομίου προς τους πιο υποβαθμισμένους και πυκνοκατοικημένους δήμους του Λεκανοπεδίου. Ένα επιθυμητό σχέδιο ανάπτυξης για το παλιό αεροδρόμιο, πέρα από ένα μεγάλο πάρκο, πρέπει να προβλέπει θέσεις εργασίας σε εμπορεύσιμους, δηλαδή, εξωστρεφείς κλάδους της οικονομίας και επίσης, ελεύθερη πρόσβαση του κοινού στο κοινόχρηστο πράσινο και στο θαλάσσιο μέτωπο.\nΕίναι προφανές ότι στο χώρο του πρώην αεροδρομίου, που αποτελεί αξιοποιήσιμη ιδιωτική περιουσία του δημοσίου, πρέπει να υπάρξει ένα σχέδιο ανάπτυξης. Πρέπει να υπάρξει ανάπτυξη, χωρίς εισαγωγικά. Υπάρχει σύγκριση στην κοινωνία ότι μία σημαίνουσα χρήση του θα είναι εκείνη του μητροπολιτικού πάρκου με την ευρύτερη έννοια.\nΕμείς, ως Δημοκρατική Αριστερά, ζητάμε δύο χιλιάδες στρέμματα μικτού πρασίνου, με κτίσματα, δρόμους και ελεύθερους χώρους, από τα οποία τουλάχιστον τα χίλια θα είναι καθαρό, συνεκτικό και κοινόχρηστο πράσινο, ενιαίο πάρκο. Ένα τέτοιο μέγεθος χιλίων στρεμμάτων είναι μεγαλύτερο από τέσσερα Πεδία του Άρεως, μεγαλύτερο από έξι Εθνικούς Κήπους. Μπορεί να είναι διαχειρίσιμο, συντηρήσιμο και ασφαλές. Οι προσοδοφόρες χρήσεις του Ελληνικού πρέπει να χρηματοδοτούν και τη συντήρηση του κοινόχρηστου πράσινου, για να μην καταλήξει, όπως άλλα εγκαταλελειμμένα πάρκα, όπως το Πάρκο Τρίτση.\nΧρειάζεται ένα δεσμευτικό περίγραμμα επιθυμητού σχεδίου ανάπτυξης, ο μέγιστος συντελεστής δόμησης να είναι κάτω του 0,3%. Ένας μεγαλύτερος, όπως αυτός του νομοσχεδίου, απομειώνει υπερβολικά στην πραγματικότητα το όφελος του δημοσίου. Χρειάζεται έμφαση σε ζώνες ανάπτυξης, με εξωστρεφείς θέσεις εργασίας και προστιθέμενη εγχώρια αξία, προώθηση τεχνολογικών ερευνητικών πάρκων και εργασιακό περιβάλλον υψηλής ποιότητας. Είναι προφανές ότι μία προσοδοφόρα επένδυση χρειάζεται και ένα μίγμα χρήσεων εμπορίου, τουρισμού και ψυχαγωγίας. Ένα μικρότερο ποσοστό επιφάνειας ας κατευθυνθεί στην κατοικία που θα στεγάσει και εργαζόμενους στην περιοχή και απ’ αυτούς που θα προκύψουν στις νέες θέσεις εργασίας.\nΕπιδιώκουμε την πόλη των μικρών αποστάσεων με ήπιες μορφές μετακίνησης και ποδηλατοδρόμους. Δεν θέλουμε ένα θωρακισμένο, περιφρουρούμενο προάστιο, αλλά πρότυπο οικισμό με βιοκλιματικό σχεδιασμό των ελεύθερων χώρων και των κτιρίων, με ενεργειακή αυτονομία, μηδενική τιμή εκλυόμενων ρύπων, αερίων του θερμοκηπίου κ.λπ. και ελάχιστο υπόλοιπο μη ανακυκλούμενων απορριμμάτων.\nΠροτείνουμε κατά κάτι αυξημένους συντελεστές δόμησης, εμπορικότερες χρήσεις με αρχιτεκτονικούς διαγωνισμούς και μεγαλύτερη ύψη μόνο στις περιοχές των σταθμών του μετρό -της επέκτασης του υπάρχοντος μετρό- με παράλληλο έλεγχο της παρόδιας στάθμευσης. Θέλουμε μία πόλη σιδηρόδρομο, με τη μεγαλύτερη δυνατή χρήση των μέσων σταθερής τροχιάς για πρόσβαση, μεταφορά διοικητικών υπηρεσιών που αφορούν το νότιο τομέα της Αττικής. Θέλουμε να ενταχθούν σε περίπτωση μη διαθέσιμης εναλλακτικής χωροθέτησης ή υπό όρων μετεγκατάστασης, οι υφιστάμενες βασικές υποδομές της περιοχής στο σχέδιο.\nΗ γενική λογική της πρότασής μας είναι η αξιοποίηση του χώρου του Ελληνικού με όρους χωροταξικής δικαιοσύνης προς όφελος όλου του Λεκανοπεδίου και κυρίως με αντισταθμιστικά ωφελήματα στους πιο πυκνοκατοικημένους και βεβαρημένους δήμους, δηλαδή, περίπου ένα δισεκατομμύριο μπορεί να πάει στο Ταμείο Ελληνικού από τα έσοδα διάθεσης γης και να διατίθεται σε υποβαθμισμένες περιοχές της Αττικής. Να εξασφαλιστεί για τους γύρω Δήμους Αλίμου, Ελληνικού, Αργυρούπολης και Γλυφάδας κεντρικά συλλεγόμενος φόρος υπεραξίας στην ιδιωτική γη σε απόσταση έως οκτακόσια μέτρα από τα όρια της περιοχής ανάπτυξης.\nΜε τους πόρους του Ταμείου Ελληνικού και με άλλους συγχρηματοδοτούμενους -νέα ΕΣΠΑ κ.λπ.- μπορούν να γίνουν ιεραρχημένες παρεμβάσεις σε τρία επίπεδα, ήπιες αναπλάσεις σε πυκνοκατοικημένες περιοχές του Λεκανοπεδίου, αγορά αποθέματος γης, δημιουργία κήπων σε άδεια οικόπεδα, ανακύκλωση γερασμένων οικοδομικών τετραγώνων στη βάση φυσικού κοινωνικού σχεδιασμού μαζί με τους κατοίκους, ενεργά οικοδομικά τετράγωνα με ενοποίηση και φύτευση ακάλυπτων κλειστών χώρων πολυκατοικιών.\nΕπειδή ο χώρος του Ελληνικού είναι μία πολύ ακριβή γη, ενώ οι χώροι προς ανάπλαση σε αναβαθμισμένες περιοχές είναι πολύ φθηνότεροι σαν αξία γης, η ανταλλαγή μπορεί να γίνει με πολύ καλύτερους όρους από πέντε προς δέκα. Με χίλια στρέμματα στο Ελληνικό μπορούμε να κερδίσουμε έως και δύο χιλιάδες στρέμματα σε υποβαθμισμένες περιοχές με αναπλάσεις και πράσινο.\nΣε πρώτη φάση, ο Δήμος της Αθήνας θα μπορούσε να συστήσει μία Επιτροπή Ειδικών για να εντοπίσουν χώρους προς απαλλοτρίωση ή ανάπλαση από μικρά άχτιστα οικόπεδα ως σύνολα μερικών τετραγώνων. Στις περιοχές ανάπλασης θα προκύψουν αναβαθμισμένες κατοικίες, χώροι στάθμευσης, κοινόχρηστες λειτουργίες, πρότυπες κυκλοφοριακές ρυθμίσεις και διαχείριση των απορριμμάτων, ποδηλατοδρόμοι, πεζοδρομήσεις κ.λπ.\nΟι παρεμβάσεις αυτές θα άλλαζαν τα δεδομένα του μικροκλίματος στο Λεκανοπέδιο, θα έδιναν ανάσα ζωής σε πολλές περιοχές και συνολικά στην Αττική -κυρίως στο περίκλειστο Λεκανοπέδιο- και θα άλλαζαν τα δεδομένα αναψυχής, άθλησης και τη ζωή των κατοίκων.\nΜέτρα ενεργειακής εξοικονόμησης θα μπορούσαν να προκύψουν από τα κέρδη της αξιοποίησης του Ελληνικού σε υφιστάμενα κτίρια της Αττικής από συνεταιρισμούς κοινωνικής οικονομίας. Το όφελος για το Λεκανοπέδιο και την ενεργειακή μας οικονομία θα είναι τεράστιο. Ένα τέτοιο πρόγραμμα θα μπορεί να επαναχρηματοδοτείται διαρκώς από τις εισροές των πρώτων χρηστών. Είναι ένα πρόγραμμα στη λογική της κλιματικής οικονομίας που μπορεί να έχει ταχεία απόσβεση -οικονομική, κοινωνική και περιβαλλοντική- και να αποφέρει μόνιμα δημόσια έσοδα από τον πρώτο χρόνο εφαρμογής του και στο διηνεκές και όχι άπαξ, όπως θα προέκυπτε, αν περιοριζόμασταν μόνο στη διάθεση της γης του αεροδρομίου.\nΕπίσης, είναι ανάγκη να γίνει παρόχθια αναζωογόνηση-αποκάλυψη του Κηφισού -το έχουμε ξαναπεί αυτό- στο πλαίσιο ενός εικοσαετούς προγράμματος στο βόρειο, αρχικά, τμήμα του και στη συνέχεια, στο σύνολο. Σε πρώτη φάση, θα ξεκινά από τις πηγές του Κηφισού και θα φθάνει ως τη Μεταμόρφωση και λίγο χαμηλότερα, με αναπλάσεις των πρανών, των γύρω χώρων και δενδροφυτεύσεις. Σε δεύτερη φάση, θα πρέπει να γίνει η αποκάλυψη της κοίτης με απαλλοτριώσεις και απελευθέρωση παραποτάμιων χώρων, μία συνολική αναδιαμόρφωση της περιοχής των άλλοτε ποταμών που διέσχιζαν το αττικό τοπίο.\nΤα έχουμε ξαναπεί αυτά. Όλο αυτό το εγχείρημα θα πρέπει να ανατεθεί σε έναν ειδικό φορέα για την αποτελεσματική διαχείριση τόσο μεγάλου έργου, ενός τύπου «ΕΛΛΗΝΙΚΟ Ανώνυμος Εταιρεία», όπου πέρα από το ΥΠΕΚΑ και τον Οργανισμό Αθήνας, θα συμμετείχαν θεσμικά η Περιφέρεια Αττικής και οι Δήμοι.\nΤο Ταμείο Ελληνικού και η Περιφέρεια σε συνεργασία με τους δήμους για τις μελέτες να διαχειρίζονται με διαφάνεια τους εισρέοντες πόρους, τόσο για τη συντήρηση των κοινόχρηστων χώρων του Ελληνικού, όσο και για την κατανομή τους σε παρεμβάσεις των αντισταθμιστικά ωφελούμενων δήμων ή διαδημοτικών συνδέσμων.\nΤίποτα απ’ όλα αυτά, από τις δικές μας προτάσεις, δεν περιλαμβάνεται με σαφήνεια στο υπό συζήτηση νομοσχέδιο, στο οποίο έχουμε μία πόλωση, από τη μία πλευρά, να το αξιοποιήσουμε άρον-άρον -και με εισαγωγικά- μετατρέποντάς το σε ένα Ντουμπάι ή σε κάτι τελείως ξένο προς το ελληνικό τοπίο και ξένο και στην πραγματικότητα για το δημόσιο όφελος ή, από την άλλη, να παραμείνει εγκαταλελειμμένο αεροδρόμιο ή πότε θα μπορούσε να γίνουν εξίμισι χιλιάδες στρέμματα πάρκο αφύλακτο και εγκαταλελειμμένο, επίσης ρημαγμένο. Αυτά είναι τα τρία σίγουρα λάθη που θα μπορούσαμε να κάνουμε.\nΠΡΟΕΔΡΕΥΩΝ (Βαΐτσης Αποστολάτος): Κύριε Ψαριανέ, σας παρακαλώ ολοκληρώστε.\nΓΡΗΓΟΡΗΣ ΨΑΡΙΑΝΟΣ: Σας ευχαριστώ πάρα πολύ.\nΘα καταψηφίσουμε αυτό το νομοσχέδιο, θα καταθέσουμε τις συγκεκριμένες προτάσεις μας και αύριο, θα σας πούμε και μερικά πράγματα για το Πρόγραμμα ΗΛΙΟΣ, μια και ο χρόνος είναι πολύτιμος και έληξε.\nΝα είστε καλά. Ευχαριστώ πολύ.\nΠΡΟΕΔΡΕΥΩΝ (Βαΐτσης Αποστολάτος): Ευχαριστούμε τον κ. Ψαριανό.\nΚάθε φορά που τα λέτε, μας θυμίζετε το αττικό τοπίο σαν Αρκαδία, που θα έπρεπε να γίνει και να το κάνετε.\nΔείτε την ομιλία στο youtube εδώ\nhttps://i0.wp.com/www.psarianos.eu/wp-content/uploads/2012/03/26966950__________14.limghandler.jpg?fit=660%2C376&ssl=1 376 660 webmaster https://www.psarianos.eu/wp-content/uploads/2015/09/logo.png webmaster2012-03-26 13:17:132019-03-14 14:33:44Ομιλία κατά τη συζήτηση του νομοσχεδίου «Αξιοποίηση του πρώην Αεροδρομίου Ελληνικού - Πρόγραμμα ΗΛΙΟΣ κ.λ.π. » 21/3/2012\nΔελτίο τύπου: Oμιλία στη βουλή για την «αξιοποίηση... Δημιουργία χώρου υποδοχής μεταναστών σε στρατόπεδο...


Τα SYM NH στην Ελλάδα από 2.195 ευρώ - Δύο νέες μοτοσυκλέτες έρχονται φέτος από τη SYM στη δημοφιλή κατηγορία των 125 κυβικών - gocar.gr - GoForward\nΔύο νέες μοτοσυκλέτες έρχονται φέτος από τη SYM για τη δημοφιλή κατηγορία των 125 κυβικών. Η κάθε έχει έναν ξεχωριστό… προορισμό: η NH-X 125 είναι μια μοτοσυκλέτα naked για χρήση δρόμου και η NH-T 125 είναι μια μίνι-adventure, για χρήση στο χώμα και την άσφαλτο.\nΟι μονοκύλιδρες μοτοσυκλέτες 125 cc προορίζονται να καλύψουν τις ανάγκες των διπλωμάτων Α1, των νέων αναβατών που κάνουν τα πρώτα τους βήματα στο χώρο της μοτοσυκλέτας. Με compact διαστάσεις, χαμηλό ύψος σέλας και μικρό βάρος, είναι ιδιαίτερα εύκολες στους χειρισμούς και πολύ βολικές στην καθημερινή χρήση. Έχουν μονοκύλινδρο, ροπάτο κινητήρα που αποδίδει 10,3 ίππους και είναι φιλικός στην απόδοσή του, με μειωμένη κατανάλωση.


Σύστημα θυροτηλεοράσεων & θυροτηλεφώνων για πολυκατοικίες\nO υπερευρυγώνιος φακός με το ψηφιακό zoom και το χειριστήριο Pan Tilt & Zoom της σειράς GT\nεξασφαλίζουν το διπλάσιο εύρος οπτικού ελέγχου της εισόδου σε σχέση με της συμβατικές θυροτηλεοράσεις\nκαι αυξάνουν το επίπεδο ασφάλειας για την πολυκατοικία σας.\nΕιδική σήμανση και ηχητική καθοδήγηση για άτομα με δυσκολία στην όραση και την ακοή.\nΗ AIPHONE πρωτοπορεί για μία ακόμα φορά με την νέα γενιά ψηφιακών έγχρωμων θυροτηλεοράσεων για πολυκατοικίες με Pan Tilt & Zoοm της σειράς GT.\nΠροσφέρει ένα σύστημα υψηλής τεχνολογίας με σεβασμό στις ιδιαίτερες απαιτήσεις των ατόμων με προβλήματα στην όραση και την ακοή. Για τη διευκόλυνσή τους ενσωματώνει την τεχνολογία magnetic loop στις εσωτερικές συσκευές των διαμερισμάτων και εντάσσει το στοιχείο της ειδικής σήμανσης & ηχητικής καθοδήγησης στην μπουτονιέρα εισόδου.\nΗ σειρά GT είναι το πιο σύγχρονο μεικτό σύστημα θυροτηλεοράσεων και θυροτηλεφώνων της αγοράς αφού επιτρέπει εύκολη εγκατάσταση και προγραμματισμό χωρίς κόπο. Είναι κατάλληλο για κάθε νέα αλλά και παλαιά πολυκατοικία από 2 έως 500 διαμερίσματα και μπορεί να καλύψει έως και 16 εισόδους του ίδιου κτιρίου.\nΣας δίνει τη δυνατότητα να επιλέξετε από μια πλούσια γκάμα εσωτερικών συσκευών, εκείνες που ταιριάζουν καλύτερα στο δικό σας διαμέρισμα ανάλογα τόσο με τις αισθητικές όσο και οικονομικές ανάγκες και προτιμήσεις σας.\nΜπορούν να τοποθετηθούν μέχρι και 4 εσωτερικές συσκευές (μόνιτορ ή θυροτηλέφωνα) σε κάθε διαμέρισμα.\nΕναλλακτικά του μόνιτορ GT-1C-L μπορείτε να επιλέξετε τo μόνιτορ GT-1M-L, που αποτελεί την οικονομική έγχρωμη πρόταση της AIPHONE και σηματοδοτεί το τέλος εποχής για τις ασπρόμαυρες θυροτηλεοράσεις.\nΗ μπουτονιέρα εισόδου αποτελείται από συναρμολογούμενα μέρη έτσι ώστε να προσαρμόζεται ανάλογα με τον αριθμό των διαμερισμάτων, τον διαθέσιμο χώρο και τις απαιτήσεις των ενοίκων.\nΕίναι αντιβανδαλιστική , από χυτό μέταλλο υψηλής αντοχής, επίτοιχη ή εντοιχιζόμενη, με φωτιζόμενα πλήκτρα κλήσης.\nΤα ενσωματωμένα στην κάμερα LED αυτόματης ενεργοποίησης σε συνθήκες χαμηλού φωτισμού, εξασφαλίζουν τον καλύτερο φωτισμό του επισκέπτη σε κοντινή απόσταση και την άριστη απόδοση της εικόνας στα μόνιτορ.\nΤα ειδικά φωτεινά γραφήματα και τα ηχητικά μηνύματα που μεταδίδονται από την μπουτονιέρα εισόδου υποδεικνύουν στον επισκέπτη την κατάσταση λειτουργίας του συστήματος (κλήση - ομιλία - άνοιγμα πόρτας) και διευκολύνουν τα άτομα με δυσκολία στην όραση και την ακοή.\nΣτην μπουτονιέρα μπορεί επίσης να προσαρμοστεί αριθμητικό πληκτρολόγιο πρόσβασης για τους ενοίκους (access control) ή κάρτες τύπου proximity, καθώς και ψηφιακό ευρετήριο ονομάτων για κτίρια με μεγάλο αριθμό διαμερισμάτων.\nΗ εγκατάσταση ή αντικατάσταση παλαιότερου συστήματος γίνεται πολύ εύκολα δεδομένου ότι :\nαπαιτούνται μόνο 4 σύρματα χωρίς επιστροφές και έτσι είναι δυνατή σε αρκετές περιπτώσεις η χρήση της υπάρχουσας καλωδίωσης\nτα επίτοιχα μόνιτορ, θυροτηλέφωνα και οι μπουτονιέρες εισόδου εξαλείφουν το ενδεχόμενο σκαψίματος και την πιθανότητα να υπάρξουν μερεμέτια τόσο στα διαμερίσματα όσο και την είσοδο της πολυκατοικίας.\nΜεικτό σύστημα θυροτηλεφώνων και θυροτηλεοράσεων : δυνατότητα επιλογής μόνιτορ ή/και θυροτηλεφώνου σε κάθε διαφορετικό διαμέρισμα.\nΚατάλληλο για πολυκατοικίες από 2 έως 500 διαμερίσματα.\nΚαλύπτει μέχρι 16 εισόδους του ίδιου κτιρίου.\nΜέχρι 4 εσωτερικές συσκευές στο ίδιο διαμέρισμα.\nΔυνατότητα αυτόκλησης (παρακολούθησης των εισόδων) με κεντρική ρύθμιση για όλο το σύστημα.\nΜυστικότητα στην κλήση : όταν το σύστημα είναι κατειλημμένο από έναν ένοικο, οι υπόλοιποι ένοικοι δεν έχουν τη δυνατότητα να ακούσουν τη συνομιλία ή να παρακολουθήσουν την είσοδο.\nΛειτουργία ιατρείου: Αυτόματο άνοιγμα της πόρτας μετά την κλήση τις ώρες λειτουργίας του ιατρείου.\nΠρωτοποριακός ευρυγώνιος φακός μεταβλητής εστίασης, για πανοραμική εικόνα και κάλυψη εύρους οπτικής γωνίας 170ο οριζόντια και 100ο κατακόρυφα.\nΕνσωματωμένα LED αυτόματης ενεργοποίησης σε συνθήκες χαμηλού φωτισμού, για τον καλύτερο φωτισμό του επισκέπτη σε κοντινή απόσταση και την άριστη απόδοση της εικόνας στα μόνιτορ.\nΑντιβανδαλιστικές μπουτονιέρες από χυτό μέταλλο υψηλής αντοχής, πλήρως συναρμολογούμενες και προσαρμοζόμενες (σύνθεση ανεξάρτητων modules).\nΕιδικά φωτεινά γραφήματα και ηχητικά μηνύματα καθοδήγησης μεταδίδονται από την μπουτονιέρα εισόδου και υποδεικνύουν στον επισκέπτη την κατάσταση λειτουργίας του συστήματος (κλήση - ομιλία - άνοιγμα πόρτας). Για άτομα με δυσκολία στην όραση και την ακοή.\nΔυνατότητα σύνδεσης πρόσθετης εξωτερικής κάμερας CCTV σε κάθε είσοδο με ενεργοποίηση από τα μόνιτορ.\nΧειριστήριο μεταβλητής εστίασης Pan Tilt & Zoom με 9 επίπεδα εστίασης (στο μόνιτορ GT-1C-L & GT-1C7-L).\nΈξοδος video σήματος NTSC για σύνδεση σε H/Y, τηλεόραση, DVR κλπ (στο μόνιτορ GT-2C-L)\nΤεχνολογία magnetic loop για άτομα με προβλήματα στην ακοή (στα μόνιτορ GT-1C-L, GT-1M-L,GT-1C7-L & GT-1Μ3-L και στο θυροτηλέφωνο GT-1D).\nΔυνατότητα σύνδεσης και του ηλεκτρικού κουδουνιού της εσωτερικής πόρτας του κάθε διαμερίσματος στο μόνιτορ/θυροτηλέφωνο.\nΣυσκευή θυρωρού/ φύλακα για επικοινωνία με τα διαμερίσματα και τις εισόδους και δυνατότητα λήψης σήματος εκτάκτου ανάγκης.\n3 διαφορετικοί ήχοι κλήσης από : την μπουτονιέρα εισόδου / το κουδούνι της εσωτερικής πόρτας / τη συσκευή θυρωρού\nΔυνατότητα προσαρμογής στην μπουτονιέρα αριθμητικού πληκτρολογίου ελέγχου πρόσβασης (access control) ή μονάδας ελέγχου πρόσβασης με κάρτες εγγύτητας (proximity) για τη διευκόλυνση της πρόσβασης των ενοίκων χωρίς τη χρήση κλειδιών.\nΔυνατότητα αναβάθμισης του συστήματος με τα μόνιτορ GT-2C-L και GT-2H-L της σειράς GTplus που διαθέτουν ενσωματωμένη μνήμη καταγραφής επισκεπτών και ενδοεπικοινωνία.\nΣειρά GT - Οδηγίες Χρήσης, Εγκατάστασης & Προγραμματισμού\nΣειρά GT - Προσπέκτους (GR)\nΕνδεικτική Δομή Συστήματος GT\nΕνδεικτικό Καλωδιακό Διάγραμμα Συστήμστος GT\nΣχέδια Συνδεσμολογίας Συστήματος GT\nΣχέδια Συνδεσμολογίας Συστήματος GT (audio)\nEιδική σήμανση & ηχητική καθοδήγηση στην μπουτονιέρα\nΜόνιτορ & Θυροτηλέφωνα\nΈγχρωμο μόνιτορ διαμερίσματος με οθόνη 7'', ανοικτής συνομιλίας (χωρίς ακουστικό), με ευρυγώνιο φακό, Pan Tilt & Zoom, πλήκτρα αφής και magnetic loop.\nΈγχρωμο μόνιτορ διαμερίσματος χωρίς ακουστικό με οθόνη 3,5" και magnetic loop.\nΔευτερεύον έγχρωμο μόνιτορ διαμερίσματος (με τα ίδια χαρακτηριστικά). Συνδέεται μόνο σε μόνιτορ GT-2C-L. Απαιτεί τοπική τροφοδοσία 24V DC.\nΘυροτηλέφωνο διαμερίσματος ανοικτής συνομιλίας (χωρίς ακουστικό).\nΈγχρωμο μόνιτορ διαμερίσματος, ανοικτής συνομιλίας (χωρίς ακουστικό), με ευρυγώνιο φακό, Pan Tilt & Zoom και magnetic loop.\nΘυροτηλέφωνο διαμερίσματος με ακουστικό και magnetic loop.\nΈγχρωμο μόνιτορ διαμερίσματος με ακουστικό και magnetic loop.\nΠρόσθετο ακουστικό για τα μόνιτορ GT-2C-L & GT-1C-L.\nGT-MK & GFW-S\nΣυσκευή θυρωρείου για σύστημα GT. Διαθέτει οθόνη LCD και αναγνώριση κλήσεων.\nΒάση από λευκό πλαστικό για επιτραπέζια τοποθέτηση της συσκευής θυρωρείου GT-MK.\nΒάση με ρυθμιζόμενη κλίση (45ο & 60ο) για επιτραπέζια τοποθέτηση των μόνιτορ και του θυροτηλεφώνου GT-1A\nΒάση για επιτραπέζια (με κλίση) τοποθέτηση του θυροτηλεφώνου GT-1D\nΟι αντιβανδαλιστικές μπουτονιέρες εισόδου της σειράς GT μπορούν να είναι επίτοιχες ή εντοιχιζόμενες.\nΑποτελούνται από ανεξάρτητα συναρμολογούμενα μέρη (modules) έτσι ώστε να προσαρμόζεται ανάλογα με τον αριθμό των διαμερισμάτων, τον διαθέσιμο χώρο και τις απαιτήσεις.\nΔείτε αναλυτικά τα διαθέσιμα modules, κουτιά εντοιχισμού, πλαίσια και γείσα προστασίας.\nΜονάδα ήχου (θυρομεγάφωνο μπουτονιέρας)\nΠρόσοψη μονάδας ήχου / θυρομεγαφώνου.\nΠρόσοψη μονάδας εικόνας / κάμερας.\nΠρόσοψη με 1 πλήκτρο κλήσης.\nΠρόσοψη με 2 πλήκτρα κλήσης.\nΠρόσοψη με 3 πλήκτρα κλήσης.\nΠρόσοψη με 4 πλήκτρα κλήσης.\nΜονάδα 4ων πλήκτρων και καλώδιο σύνδεσης.\nΠρόσοψη χωρίς πλήκτρα (τυφλή).\nΜονάδα διεύθυνσης και καλώδιο σύνδεσης.\nΠρόσοψη για μονάδα διεύθυνσης.\nΜονάδα ψηφιακής αναζήτησης ονομάτων.\nΠρόσοψη μονάδας ψηφιακής αναζήτησης ονομάτων.\nΑριθμητικό πληκτρολόγιο για ψηφιακό ευρετήριο ονομάτων και έλεγχο πρόσβασης. Συνδέεται υποχρεωτικά με μονάδα ψηφιακής αναζήτησης ονομάτων GT-NS\nΠρόσοψη για το αριθμητικό πληκτρολόγιο GT-10K.\nΜηχανισμός πλήκτρων για ψηφιακή αναζήτηση.\nΑυτόνομο (stand alone) πληκτρολόγιο ελέγχου πρόσβασης.\nΑυτόνομο (stand alone) proximity access control.\nProximity μπρελόκ με κρίκο για κλειδιά.\nΚαλώδιο σύνδεσης μονάδων για μεγάλες μπουτονιέρες.\nΚουτί εντοιχισμού 2 μονάδων.\nΚουτί εντοιχισμού 3 μονάδων.\nΚουτί εντοιχισμού μπουτονιέρας 4 μονάδων.\nκαι μεταλλικές βάσεις\nΠλαίσιο και μεταλλική βάση για το GF-2B.\nΠλαίσιο και μεταλλική βάση για το GF-3B.\nΠλαίσιο και μεταλλική βάση για το GF-4B.\nΓείσο προστασίας για 1 x GF-2B.\nΓείσο προστασίας για 1 x GF-3B.\nΓείσο προστασίας για 2 x GF-2B\nΓείσο προστασίας για 2 x GF-3B\nΓείσο προστασίας για 1 x GT-4B\nΚουτί για επίτοιχη τοποθέτηση 1 x GF-2B.\nΚουτί για επίτοιχη τοποθέτηση 1 x GF-3B\nΚουτί για επίτοιχη τοποθέτηση 2 x GF-2B\nΚουτί για επίτοιχη τοποθέτηση 2 x GF-3B\nΚουτιά με γείσο\nΚουτί με γείσο για επίτοιχη τοποθέτηση 1 x GF-2B\nΚουτί με γείσο για επίτοιχη τοποθέτηση 1 x GF-3B\nΚουτί με γείσο για επίτοιχη τοποθέτηση 2 x GF-2B\nΚουτί με γείσο για επίτοιχη τοποθέτηση 2 x GF-3B\nΚουτί με γείσο για επίτοιχη τοποθέτηση 1 x GT-4B\nΛοιπές κοινόχρηστες μονάδες & τροφοδοτικά\nΚεντρική μονάδα ελέγχου ήχου και εντολών.\nΚεντρική μονάδα ελέγχου VIDEO.\nΜονάδα AUDIO επέκτασης συστήματος.\nΜονάδα VIDEO επέκτασης συστήματος.\nΚατανεμητής 4ων διαμερισμάτων για ακτινωτή καλωδίωση.\nΗλεκτρονόμος για τον έλεγχο εξωτερικού φωτισμού.\nΜετατροπέας σήματος NTSC σε PAL\nΜετατροπέας σήματος PAL σε NTSC\nΤροφοδοτικό ράγας ΑΙΡΗΟΝΕ 24V DC - 1A.\nΤροφοδοτικό ράγας ΑΙΡΗΟΝΕ 24V DC - 2A.\nΤροφοδοτικό ράγας LAMBDA 24V DC - 2A.\nΤροφοδοτικό ράγας LAMBDA 12V DC - 2A.\nΜετασχηματιστής ράγας 12V AC - 1,6A για κυπρί.


Φαβέλα: «Η βία είναι το μήνυμα της ΧΑ προς τη βάση της» – Liberation Popular\nΟλόκληρη η συνέντευξη Τύπου που δόθηκε σήμερα στον Ελεύθερο Κοινωνικό Χώρο «Φαβέλα» στον Πειραιά, σχετικά με την επίθεση χρυσαυγιτών που δέχτηκε την περασμένη Κυριακή 25/2.\nΟ Χρήστος, μέλος της συνέλευσης της «Φαβέλας», αναφέρθηκε στην παραπληροφόρηση των ΜΜΕ σε σχέση με τον ίδιο τον χώρο και εξήγησε τα χαρακτηριστικά του.\nΗ Ελευθερία Τομπατζόγλου, μέλος της συνέλευσης και δικηγόρος πολιτικής αγωγής στη δίκη της Χρυσής Αυγής εκ μέρους της οικογένειας Φύσσα, αναφέρθηκε λεπτομερώς στα γεγονότα της επίθεσης: Οι χρυσαυγίτες επιτέθηκαν κατά την ώρα της προγραμματισμένης και ανακοινωμένης δημόσια συνέλευσης, φορώντας κράνη και οπλισμένοι με πτυσσόμενα γκλομπ, λοστό, τουλάχιστον ένα μεταλλικό, αιχμηρό αντικείμενο και τρεις πυρσούς. Χτύπησαν όποιον βρήκαν μπροστά τους. Ο χώρος είχε πάρει φωτιά και διάφορα αντικείμενα είχαν καεί. Ο ένας εξ αυτών χτύπησε με λοστό στο κεφάλι την Ελ. Τομπατζόγλου όταν αυτή επιχείρησε να ανοίξει το παράθυρο. Άλλη μια κοπέλα είχε επίσης ράμματα και άλλοι τραυματίες εγκαύματα από τους πυρσούς. Η επίθεση διήρκεσε περίπου 1 με 2 λεπτά και ο επικεφαλής έδωσε το σύνθημα λήξης «τέλος χρόνου», γνωστό και από άλλες καταγεγραμμένες επιθέσεις των ταγμάτων εφόδου. Οι χρυσαυγίτες αποχώρησαν τότε συντεταγμένα επαναλαμβάνοντας το σύνθημα «Αίμα – Τιμή – Χρυσή Αυγή» και ανηφορίζοντας την οδό Ναυάρχου Βότση.\nΥπογραμμίστηκε ότι η διάψευση που δημοσίευσε ο αρχηγός του ναζιστικού μορφώματος αποδεικνύει τον «διπλό λόγο» της Χρυσής Αυγής, όπως συνέβη και σε άλλες, παλιότερες επιθέσεις που είχαν οργανωθεί από τα τάγματα εφόδου.\nΟ Κωνσταντίνος, επίσης μέλος της συνέλευσης της «Φαβέλας», ενημέρωσε για τις δράσεις που έχουν αποφασιστεί να λάβουν χώρα εντός των επομένων ημερών: Την Πέμπτη 1/3 στις 18:00 θα πραγματοποιηθεί μαζική αφισοκόλληση-παρέμβαση στις γειτονιές του Πειραιά, ξεκινώντας από την «Φαβέλα», ενώ την Παρασκευή 2/3 στις 18:00 θα πραγματοποιηθεί ανοιχτή, αντιφασιστική συγκέντρωση στην Πλ. Καραϊσκάκη (απέναντι από τον σταθμό του Ηλεκτρικού).\nΗ Ελευθερία Τομπατζόγλου σημείωσε κλείνοντας ότι η τοπική οργάνωση της Χ.Α. στον Πειραιά είναι το τελευταίο τάγμα εφόδου που δεν έχει διαλυθεί μετά την δολοφονία του Παύλου Φύσσα και προσπαθεί να δώσει μια εικόνα ότι ακόμα μπορεί να πραγματοποιεί επιθέσεις, καθώς η ίδια η βία είναι το μήνυμα της Χ.Α., ενώ τόνισε και την τεράστια ευθύνη όλων μας για την μεγαλύτερη προβολή της δίκης της Χρυσής Αυγής ως εγκληματικής οργάνωσης που είναι σε εξέλιξη.\nLiberation 1 Μαρτίου 2018 Χρυσή Αυγή\nΠροηγούμενες Προηγούμενο άρθρο: Η ΒΙΟΜΕ δεν πωλείται – Συγκέντρωση στα Δικαστήρια Θεσ/νίκης, Πέμπτη 1/3\nΕπόμενες Επόμενο άρθρο: Εκτάκτως στο νοσοκομείο ο Ντίνος Γιαγτζόγλου


To μασάζ που έμεινε στη μέση\nΔέχτηκε το τηλεφώνημα της με ανυπομονησία. Μολονότι είχε φτάσει πια τριάντα χρόνων και είχαν περάσει δέκα ολόκληρα χρόνια απο τον χωρισμό τους, δεν την είχε ξεχάσει. Συνέκρινε κάθε του κοπέλα μαζι της και συχνά αναπολούσε τις ερωτικές τους βραδιές.\nΠέρασε και την πήρε με το αυτοκίνητο από το σπίτι της. Αφού κινδύνεψε να χάσει το τιμόνι από το χέρι του, οταν εκείνη ντυμένη με ενα διάφανες μπλουζάκι που άφηνε να φανεί το υπέροχο στήθος της και ενα κοντό μίνι που εξέθετε στη λάγνη ματιά του τα καλλίγραμμα πόδια της, πρότεινε το ακριβό μοντέρνο εστιατόριο της Κηφισιάς όπου είχε κλείσει τραπέζι. Κατά το δείπνο δεν λυπήθηκε από τις αναφορές της σε άλλους γκόμενους και τη δήλωση της πως τον έβλεπε φιλικά. Αν δεν ήθελε κατι ερωτικό, δεν θα έβγαινε μαζί του σκέφτηκε. Αφού ήπιαν δυο μπουκάλια κρασί και πλήρωσε 245 ευρώ για το δείπνο, της πρότεινε να συνεχίσουν για ποτό. Εκείνη αρνήθηκε αλλά του πρότεινε αν θέλει να καθίσουν σπίτι της. Νιώθοντας το παντελόνι του έτοιμο να σκιστεί, κατόρθωσε να μην την αγγίξει μέχρι τη στιγμή που κάθισαν στον καναπέ της. Τότε εκείνη παραπονέθηκε πως πονούσε από μια ψύξη στη μέση κι ο φίλος μου έσπευσε να της θυμίσει ποσό καλός ήταν στο μασάζ.\nΕκείνη τον οδήγησε στο κρεβάτι της και γδύθηκε μένοντας με τα μαύρα της εσώρουχα.\nΆρχισε να τη χαϊδεύει ερωτικά και σε λίγα λεπτά είχε καταφέρει να τη γδύσει εντελώς. Κατόρθωσε να μην την φιλήσει παρά την παρόρμηση του και απλά άρχισε να εισχωρεί μέσα της με τα δάχτυλα του. Λίγα λεπτα μετά νιώθοντας τα χέρια του υγρά, επιχείρησε να βγάλει το παντελόνι του. Ήταν σίγουρος πως μετά από δέκα χρόνια θα της ξανά έκανε έρωτα όταν χτύπησε το τηλέφωνο. Δεν πίστευε στα ματια του οταν την είδε να το σηκώνει και να μιλά στην αδερφή της.\n-Πρέπει να φύγεις γιατί κατεβαίνει η Ρούλα (έμενε στον επάνω όροφο), του είπε\n-Θέλω να σου κανω έρωτα, ψέλλισε.\n-Παρεξήγησες το μασάζ, του είπε. Είμαστε φίλοι!!!!\nΈφυγε σαν κυνηγημένος. Λίγα λεπτά μετά και αφού είχε συνέλθει απο το μικρό εγκεφαλικό, με πήρε τηλέφωνο.\n-Πότε μην πανηγυρίζεις πριν τη λήξη, του είπα κι άρχισα να γελάω με τα χάλια του.


Έκθεση φωτογραφίας «Με την Κούβα στην καρδιά» στο Μουσείο Τσιτσάνη! | Trikala365.gr\nHome/ΤΟΠΙΚΑ/Επικαιρότητα/Έκθεση φωτογραφίας «Με την Κούβα στην καρδιά» στο Μουσείο Τσιτσάνη!\nΈκθεση φωτογραφίας «Με την Κούβα στην καρδιά» στο Μουσείο Τσιτσάνη! Η Πρεσβεία της Κούβας στην Ελλάδα σε συνεργασία με το Μουσείο Τσιτσάνη πραγματοποιούν έκθεση φωτογραφίας με τίτλο: «Με την Κούβα στην καρδιά».\nΚόσμος και τοπία, αναφορά στην πολιτική, όψεις δρόμων και θαλασσών, μια συνολική αποτύπωση στιγμών της χώρας που παραμένει αγαπητή στους τρικαλινούς πολίτες. Οι οποίοι κατέκλυσαν το Μουσείο, για να πάρουν από κοντά μια γεύση Καραϊβικής\nΠαρούσα η πρέσβης της Κούβας κ. Zelmys María Domínguez Cortina, που σημείωνε τη χαρά της για τη μέγιστη προσέλευση πολιτών.\nΗ δε αντιπρόεδρος του Μουσείου Τσιτσάνη κ. Βασιλένα Μητσιάδη τόνισε τη σημαντικότητα μιας τέτοιας έκθεσης για τα Τρίκαλα.\nΈκθεση φωτογραφίας «Με την Κούβα στην καρδιά» στο Μουσείο Τσιτσάνη από την Πρεσβεία της Κούβας


Η επέλαση των ρομπότ στην παραγωγή και κατασκευή – NEA. AllNewz\nΗ επέλαση των ρομπότ στην παραγωγή και κατασκευή\nκατηγορίες: Η Γάτα, Θέματα\nMε ψήφισμα που υιοθέτησαν τον περασμένο μήνα οι ευρωβουλευτές ζητούν τη θέσπιση πανευρωπαϊκών κανόνων για τον ταχέως αναπτυσσόμενο κλάδο της ρομποτικής, όπως, για παράδειγμα, τη θέσπιση κανόνων δεοντολογίας και καθορισμού των ευθυνών σε περιπτώσεις πρόκλησης ατυχημάτων από αυτόνομα οχήματα.\nΟι ευρωβουλευτές ζητούν από την Ευρωπαϊκή Επιτροπή να καταθέσει νομοθετική πρόταση για τη θέσπιση κανόνων στους τομείς της ρομποτικής και της τεχνητής νοημοσύνης, προκειμένου να αξιοποιηθούν πλήρως οι δυνατότητές τους και να καθοριστεί παράλληλα ένα επαρκές επίπεδο ασφάλειας και προστασίας.\nΟσο κι αν εκπλήσσει, αυτή η κίνηση των ευρωβουλευτών για τη θέσπιση πανευρωπαϊκών κανόνων για τη ρομποτική και την τεχνητή νοημοσύνη δεν θα πρέπει να παραξενεύει.\nΗ ανθρωπότητα βρίσκεται πλέον στο κατώφλι μιας νέας βιομηχανικής επανάστασης που πυροδοτείται από την ανάπτυξη όλο και πιο εξελιγμένων ρομπότ, bots, ανδροειδών και άλλων εκφάνσεων της τεχνητής νοημοσύνης.\nΩστόσο, ακόμα δεν υπάρχουν συγκεκριμένοι κανόνες για τη χρήση τους.\nΚαι σύμφωνα με την Επιτροπή Νομικών Θεμάτων του Ευρωπαϊκού Κοινοβουλίου (Ε.Κ.), αυτή η επανάσταση είναι πιθανόν να μην αφήσει ανέγγιχτο κανένα κοινωνικό στρώμα.\nΚατά την περίοδο 2010-2014 η μέση αύξηση των πωλήσεων ρομπότ ανήλθε στο 17% ετησίως. Το 2014 οι πωλήσεις αυξήθηκαν κατά 29%, ενώ το 2015 κατά 15%.\nΚυριότερος αγοραστής ρομπότ αποδείχθηκε η βιομηχανία, με αύξηση 33% σε σύγκριση με το 2014, ιδίως η βιομηχανία ηλεκτρονικών ειδών (41%), η βιομηχανία μετάλλου (39%) και των πλαστικών και καουτσούκ (16%).\nΣύμφωνα με τη Διεθνή Ομοσπονδία Ρομποτικής, μέχρι το 2019 πάνω από 1,4 εκατομμύρια νέων βιομηχανικών ρομπότ θα εγκατασταθούν στα εργοστάσια σε όλο τον κόσμο.\nΟ αριθμός των βιομηχανικών ρομπότ θα αυξηθεί σε περίπου 2,6 εκατομμύρια μονάδες, δηλαδή περίπου ένα εκατομμύριο μονάδες περισσότερες απ’ ό,τι το 2015 που καταγράφεται ως έτος πωλήσεων-ρεκόρ.\nΈνα από τα μεγαλύτερα ζητήματα που προκύπτει από την ανάπτυξη και την εξέλιξη των ρομπότ είναι οι επιπτώσεις της χρήσης τους στην αγορά εργασίας, αφού υπάρχουν βάσιμες ανησυχίες σχετικά με την αντικατάσταση μεγάλου όγκου εργαζομένων (απλών εργατών ή και εξειδικευμένων επαγγελματιών) από ανδροειδή.\nΉδη, στις βιομηχανίες της Νότιας Κορέας, η αναλογία ρομπότ/εργατών είναι 478 προς 10.000, ενώ στη Γερμανία είναι 292 προς 10.000.\nΗ απάντηση σε όσους ανησυχούν ότι θα χάσουν τη δουλειά τους είναι ότι τα ρομπότ θα δημιουργήσουν ακόμα περισσότερες θέσεις εργασίας.\nΩστόσο, οι θέσεις που μπορεί να δημιουργηθούν θα είναι υψηλής ειδίκευσης και θα αντικαταστήσουν εκείνες που απαιτούν λιγότερα προσόντα, στις οποίες όμως εργάζονται περισσότεροι άνθρωποι.\nΈνα άλλο φλέγον ζήτημα που απασχολεί είναι ο προβληματισμός που διατυπώνει η Επιτροπή Νομικών Υποθέσεων του Ε.Κ. για τη νομική θέση των ρομπότ, εάν θα πρέπει δηλαδή να νοούνται ως φυσικά πρόσωπα, ως νομικά πρόσωπα, ως ζώα ή ως αντικείμενα, ή αν πρέπει να δημιουργηθεί μια νέα κατηγορία, με τα δικά της ιδιαίτερα χαρακτηριστικά όσον αφορά την απόδοση δικαιωμάτων και υποχρεώσεων.\nΟ ορισμός που θα τους δοθεί θα έχει νομικό αντίκτυπο και στην απόδοση ευθυνών σε περίπτωση ζημιάς στην οποία θα εμπλέκονται.\nΤο ζήτημα της ευθύνης απασχολεί ήδη κατασκευαστές, ασφαλιστές και νομοθέτες.\nΟι πρώτες εκτιμήσεις δείχνουν ότι σε έναν ευρωπαϊκό κανονισμό, θα προβλέπεται καταμερισμός ευθύνης μεταξύ του κατασκευαστή, του ιδιοκτήτη και του χρήστη του ρομπότ και θα κρίνεται κατά περίπτωση η συμβολή του καθενός στο λάθος.\nΡομπότ που θα βάζουν έξι φορές περισσότερα τούβλα την ημέρα από τους ανθρώπους, σύντομα στη Βρετανία θα βγάλουν χιλιάδες οικοδόμους στην ανεργία\nΤο ημι-αυτοματοποιημένο Mason – ή SAM για συντομία – μπορεί να βάλει 3.000 τούβλα την ημέρα σε σύγκριση με το μέσο όρο του οικοδόμου που είναι 500.\nΕίναι δημιουργία της Ρομποτικής Κατασκευής με βάση τη Νέα Υόρκη και έχει αντικαταστήσει ήδη πολλούς ανθρώπους σε αρκετές περιοχές σε ολόκληρη την Αμερική.\nΕίναι κατασκευασμένο από ένα ιμάντα μεταφοράς, αντλία κονίαμα και ρομποτικό βραχίονα.\nΈνας οικοδόμος βοηθά να τροφοδοτεί με τούβλα στο μηχάνημα, τα οποία συλλέγονται από το ρομποτικό βραχίονα και τοποθετούνται στον τοίχο.\nΗ robo-brickie θα πρέπει να έχει εποπτεία από δύο εργάτες, αλλά θα μπορεί να θέσει κατά μέσο όρο 3.000 τούβλα την ημέρα.\nΚαι κάπως έτσι θα χτίζονται τα σπίτια στο μέλλον, για όσους ακόμα θα έχουν δουλειά για να αγοράσουν ή νοικιάσουν ένα.\nΠρος το (εφιαλτικό) αύριο\nκατηγορίες: Ατζέντα 21, Επιβιώνουμε\nΤώρα η Παγκόσμια Ελίτ αποκαλεί τους εργαζόμενους ζόμπι!\nκατηγορίες: AllNewz αποκλειστικό, Παγκόσμια Οικονομία, Παγκόσμιο Οικονομικό Φόρουμ\nBy AllNewz 27/03/2017\nΕνεργειακοί κολοσσοί στη Δ. Ελλάδα για το πετρέλαιο – Όταν κάποιοι επέμεναν ότι “πετρέλαιο δεν υπάρχει”!\nBayer σκοτώνει, Bayer «ερευνά», Bayer διαψεύδει


ΟΜΑΔΑ με κοινό παρονομαστή | SDNA\nΟ Δημήτρης Κοντός ακτινογραφεί το νέο ρόστερ του Παναθηναϊκού και στέκεται στην κοινή συνισταμένη όλων των κινήσεων της ομάδας.\nΜε τα νέα δεδομένα που προέκυψαν για τον Παναθηναϊκό στις αρχές του καλοκαιριού το πρώτο στοίχημα που έπρεπε να κερδηθεί ήταν να δημιουργηθεί μια ομάδα που δεν θα ήταν προσωποκεντρική (π.χ. Καλάθης), χωρίς μεγάλα και βαριά συμβόλαια με κύριο γνώμονα την ομαδικότητα και τα ταιριαστά κομμάτια στο παζλ. Μελετώντας όλες τις κινήσεις, λοιπόν, μπορούμε να συμπεράνουμε πως οι «πράσινοι» πέρασαν με επιτυχία την πρώτη πίστα αξιοποιώντας στο έπακρο το διαθέσιμο μπάτζετ και πατώντας πάνω σε απόλυτα λογικά και μετρημένα πλαίσια. Το επόμενο βήμα θα είναι να καταφέρει ο Γιώργος Βόβορας και οι συνεργάτες του να δημιουργήσουν ένα αξιοπρεπές και σφριγηλό σύνολο που θα δυσκολέψει τις ζωές των αντιπάλων.\nΑναλύοντας κομμάτι, κομμάτι το χτίσιμο και τις επιλογές του «τριφυλλιού» μπορούμε να βρούμε έναν κοινό παρανομαστή που «κουμπώνει» σε όλες τις κινήσεις. Ποιος είναι αυτός; Το κίνητρο, η ηλικία, η χρηστικότητα και ίσως για κάποιους το restart. Ο Παναθηναϊκός θα μπει στον στίβο μάχης έχοντας ένας ιδιαίτερα μικρό μέσο όρο ηλικίας που αγγίζει τα 26 χρόνια! Είναι χαρακτηριστικό πως ο μεγαλύτερος ηλικιακά αθλητής είναι ο Λεωνίδας Κασελάκης που δεν ξεπερνά τα 30 έτη!\nΕπομένως, βλέπουμε πως οι «πράσινοι» αναζητούσαν διψασμένους αθλητές που είτε θέλουν να κάνουν το μπαμ στην καριέρα τους, είτε έρχονται από κακές σεζόν και ψάχνουν τον τρόπο να επανέλθουν στο υψηλότερο επίπεδο χωρίς να είναι... γηρασμένοι. Δεν υπάρχουν πιο χαρακτηριστικά παραδείγματα από τους Νέντοβιτς και Ουάιτ που έρχονται από το Μιλάνο στην Αθήνα με στόχο την επιστροφή στις πτήσεις και τα... εκατομμύρια.\nΠάμε όμως να δούμε κομμάτι, κομμάτι το ρόστερ του «τριφυλλιού» ξεκινώντας από τη θέση «1» και την τελευταία προσθήκη του Πιερ Τζάκσον. Ο Αμερικάνος είναι ένας άσος με μεγάλη έφεση στο σκορ, γρήγορη σκέψη και μικρό μέγεθος. Αυτό θα ήταν πρόβλημα αν δεν... παντρευόταν με κορμιά όπως αυτά των Σαντ Ρος, Φόστερ, Παπαπέτρου, Ουάιτ, Μήτογλου και πάει λέγοντας καθώς ο Παναθηναϊκός έχει δώσει μεγάλη βάση στο να διαθέτει μεγάλα κορμιά που μπορεί να κάνουν πολύπλευρες δουλειές στο γήπεδο και την άμυνα.\nΗ περιφέρεια αποτελείται λοιπόν από μια εξάδα παικτών με διαφορετικά χαρακτηριστικά (ο Παπαδάκης θα δοθεί δανεικός). Ο Τζάκσον είναι καθαρά στο «1», ο Σαντ Ρος ξεκινάει από το «1» και φτάνει έως το «3» με τις καλύτερες του εμφανίσεις και χρονιές να σημειώνονται όταν είχε τον έλεγχο στα χέρια του κατευθύνοντας τους υπόλοιπους και κρύβοντας την αδυναμία του σουτ – θέσης. Έτσι, έκανε το πρώτο μπαμ στη Νίμπουργκ, συνέχισε στη Νταρουσάφακα και επανήλθε όταν ο Παπαθεοδώρου άλλαξε την επιλογή του Μπάνκι επαναφέροντας τον Κουβανό στον άσο.\nΠαράλληλα, όμως, πρόκειται για ένα από τα πλέον πολύτιμα εργαλεία του ρόστερ διαθέτοντας απίστευτες αμυντικές ικανότητες που λόγω μεγέθους (2.01εκ.) και δυνατότητας πίεσης στη μπάλα τον οδηγούν από το «1» έως το «4». Μεγάλο μέγεθος (2.01εκ.) και πρότζεκτ συναντάμε και από τον Γιώργο Καλαϊτζάκη που έχει ως αφετηρία τη θέση του πλέι μέικερ αλλά μπορεί να βοηθήσει και στις υπόλοιπες θέσεις της περιφέρειας. Στα 21 του χρειάζεται δουλειά σε τομείς όπως το σουτ και το διάβασμα, ωστόσο, έχει τεράστια προοπτική και περιθώρια εξέλιξης.\nΣυνεχίζοντας βλέπουμε ακόμη έναν παίκτη που μπορεί να κάνει παραπάνω από μία δουλειές στο γήπεδο. Ο Λευτέρης Μποχωρίδης στα 26 του είναι ένα εργαλείο για την περιφέρεια που σωματικά βοηθά και κουμπώνει σε πολλά σχήματα, παίζει στον άσο, είναι καλός σουτέρ θέσης και μπορεί να βοηθήσει με την εμπειρία και τις παραστάσεις του.\nΠηγαίνοντας, στο «2» βρίσκουμε ίσως τον πιο ποιοτικό παίκτη του ρόστερ τον Νεμάνια Νέντοβιτς. Ο Σέρβος είναι «δολοφόνος» στην επίθεση αλλά έχει τη δυνατότητα να παίξει στον άσο με χαρακτηριστική ευκολία καθώς διαβάζει εξαιρετικά το παιχνίδι και πασάρει σαν καθαρόαιμο πλέι μέικερ. Στα 29 του θέλει να επιστρέψει στα μεγάλα συμβόλαια (είχε 1,2 εκατομμύρια πέρσι) και να δείξει την αδιαμφισβήτητη αξία του. Μαζί του ο έτερος SG ονόματι Μάρκους Φόστερ.\nΣτα 25 του ο Αμερικάνος επιχειρεί για πρώτη φορά στην Ευρωλίγκα και αν είναι λίγο τυχερός τότε θα μείνει για πολλά χρόνια σε αυτό το επίπεδο. Δυναμικός, μπουκαδόρος και σκόρερ είναι καθαρό «2αρι» που μπορεί να κατεβάσει (κυρίως στην Ελλάδα) ή να σπρώξει την ομάδα στο transition (να μεταφέρει γρήγορα τη μπάλα στην επίθεση δημιουργώντας καταστάσεις αιφνιδιασμού).\nΑφήνοντας την εξάδα των περιφερειακών πάμε παραπέρα όπου συναντάμε τον πιο πληθωρικό παίκτη του ρόστερ και ένα από τα πιο χρήσιμα «κλειδιά» της Ευρωλίγκας. Ο Ιωάννης Παπαπέτρου καλείται να... σκουπίσει κάθε σπιθαμή του παρκέ όπως συνηθίζει να κάνει και παράλληλα να οδηγήσει τα αποδυτήρια στο ξέφωτο. Ο αρχηγός με τις παραστάσεις, την προσωπικότητα και τη νοοτροπία του μπορεί να αποτελέσει τη βάση και την πηγή ενέργειας της ομάδας. Ο «Παπ» πατάει στο «3» αλλά μπορεί με μεγάλη ευχέρεια να πάει στο «4» και σε κάποια σχήματα στο «2». Στην άμυνα δεν το συζητάμε πως καλύπτει όλες τις θέσεις πάνω στο παρκέ. Ο Λεωνίδας Κασελάκης από την πλευρά του είναι ένας εργάτης που θα βάλει το κορμί του στη μάχη, θα δουλέψει σαν... σκύλος και θα καλύψει τρύπες στο «4» και το «3» έχοντας την ΙΔΑΝΙΚΗ νοοτροπία για τα αποδυτήρια μιας ομάδας. Εκεί, υπάρχει ακόμη ένα εργαλείο που ειδικά στην Ελλάδα μπορεί να δώσει λύσεις και βοήθειες. Άλλωστε, πέρσι όσες φορές χρησιμοποιήθηκε ο Νίκος Περσίδης τόσες απέδειξε ότι αξίζει της ευκαιρίας.\nΚλείνουμε το «4-3» με μια μεταγραφή που μπορεί θεωρητικά να αλλάξει επίπεδο τη ραχοκοκαλιά. Ο Άαρον Ουάιτ στα 28 του ψάχνει τη... Ζαλγκίρις του! Με ύψος 2.06εκ. μπορεί να δώσει μέγεθος, ριμπάουντ και αξιοπρεπές σουτ. Ο Ουάιτ της Ζαλγκίρις είναι ένας παίκτης που πήρε συμβόλαιο πάνω από 1,1 εκατομμύρια, ωστόσο, έρχεται από μια κακή σεζόν. Αυτό ήταν και το «όπλο» του Παναθηναϊκού που του προσφέρει την ευκαιρία για ένα γενναίο restart σε καλή ηλικία. H βάση του είναι το «4» αλλά κατεβαίνει και στο «3» δίνοντας πολύτιμες βοήθειες.\nΠάμε στα πιο ψηλά με τους παίκτες που αποτελούν την αεροπορία του Παναθηναϊκού στις θέσεις «4» προς «5». Ο Ντίνος Μήτογλου αποτελεί κατά την ταπεινή μου άποψη ένα από τα πιο χρήσιμα εργαλεία για κάθε προπονητή. Με εξαιρετικό σουτ για το ύψος του, τρομερή έφεση στο ριμπάουντ και μεγάλη ταχύτητα στην άμυνα καλύπτει δύο θέσεις και θα αποτελέσει βασικότατο γρανάζι στη ραχοκοκαλιά του «τριφυλλιού». Όσο μάλιστα βελτιώνει το low post παιχνίδι του τόσο θα βάζει την πιο δύσκολη εξίσωση στον αντίπαλο προπονητή. Ο Μπεν Μπέντιλ από τη μεριά του σουτάρει πάρα πολύ καλά από το τρίποντο, είναι δυνατός, φιλόδοξος και θα κληθεί να κάνει ένα ακόμη βήμα παραπέρα μετά την αναγνωριστική χρονιά στην Ευρωλίγκα.\nΣτο «5» ο Παναθηναϊκός θα θωρακιστεί από ένα δικό του παιδί που θα τρομάξουμε να τον αναγνωρίσουμε. Ο Γιώργος Παπαγιάννης με ύψος 2.20εκ. και με πολλά λιγότερα κιλά θα μας παρουσιάσει κάτι διαφορετικό. Ο «Big G» έχει αντιληφθεί στο απόλυτο ποιος θα είναι ο ρόλος του και θα αποτελέσει σημείο αναφοράς στο ζωγραφιστό με την ταχύτητα, τις διαστάσεις του και την ευκολία του στο σκορ. Από την πλευρά του, ο Ζακ Όγκαστ θα μας συστηθεί ξανά έχοντας φύγει... άγουρος από τον Παναθηναϊκό και επιστρέφοντας με πολλές εικόνες και μεγάλη βελτίωση με τη φανέλα της Γαλατάσαραϊ. Ο «Ζαχαρίας» δίνει μέγεθος και μεγάλη ταχύτητα στο «5» αποτελώντας μαζί με τον Παπαγιάννη ένα μοντέρνο δίδυμο σέντερ.\nΥΓ: Δε χρειάζονται πολλά λόγια ή στόχοι. Ο Παναθηναϊκός σε θεωρητικό επίπεδο αξιοποίησε στο έπακρο το μπάτζετ του δημιουργώντας ένα αξιοπρεπές σύνολο. Το που θα φτάσει; Ας μας το πει ο Βόβορας και τα παιδιά του.\nΥΓ2: Μια ομάδα αυτών των κυβικών μπορεί να πάει μακριά μόνο με νοοτροπίες τύπου Παπαπέτρου, Μήτογλου και εσχάτως Παπαγιάννη. Λιώνοντας στην προπόνηση μπορεί να λιώσει τον αντίπαλο. Μόνο έτσι.\nΥΓ3: Ο Σαντ Ρος ίσως είναι το κλειδί αυτού του ρόστερ.


Έρχονται τα κίνητρα για αγορά ηλεκτρικών και υβριδικών αυτοκινήτων Έρχονται τα κίνητρα για αγορά ηλεκτρικών και υβριδικών αυτοκινήτων\n13/02/2020 Χάρης Αναγνωστόπουλος\tΣχολιάστε\nΓια την ερχόμενη Δευτέρα έχει προγραμματιστεί η κατάθεση νομοσχεδίου που αφορά τα κίνητρα αγοράς ηλεκτρικών και υβριδικών αυτοκινήτων, από τον Υπουργό Εσωτερικών κ. Θεοδωρικάκο Τάκη.\nΟ Υπουργός Εσωτερικών κ. Θεοδωρικάκος Τάκης βρέθηκε στην παρουσίαση ηλεκτρικών οχημάτων της Automotive Solutions που πραγματοποιήθηκε στον περιβάλλοντος χώρο του Ζαππείου Μεγάρου, στις 12 Φεβρουαρίου.\nΌπως ανέφερε ο Υπουργός Εσωτερικών κ. Θεοδωρικάκος Τάκης, η παρουσία του στην έκθεση ήταν συμβολική. Τόνισε δε ότι η χρήση ηλεκτρικών, ηλεκτροκίνητων και υβριδικών οχημάτων είναι μία αναγκαία καινοτομία η οποία έχει γίνει πράξη σε πολλές ευρωπαϊκές χώρες και πολύ σύντομα θα πραγματοποιηθεί και στη χώρα μας.\nΕπιπλέον, ο Υπουργός Εσωτερικών κ. Θεοδωρικάκος Τάκης σημείωσε ότι όλες οι σχετικές προμήθειες θα γίνουν με όλους τους νόμιμους τρόπους και μέσω διαγωνισμών. Στόχος του κράτους είναι η ενίσχυση της υγιούς επιχειρηματικότητας και του ανταγωνισμού, ειδικά όταν πρόκειται για το καλό του περιβάλλοντος και της εξυπηρέτησης των πολιτών, πρόσθεσε.\nΑναφερόμενος στα κίνητρα, ο κ. Θεοδωρικάκος Τάκης είπε ότι το Υπουργείο Εσωτερικών θα κάνει πράξη κάτι που είναι αυτονόητο για την προστασία του περιβάλλοντος και την εξυπηρέτηση όλων. Την ερχόμενη Δευτέρα θα καταθέσουν το νομοσχέδιο με το οποίο πλέον το Κράτος και η Αυτοδιοίκηση θα έχουν τη δυνατότητα να αγοράζουν ηλεκτρικά, ηλεκτροκίνητα και υβριδικά οχήματα.\nΠροηγούμενες δημοσιεύσειςVolkswagen Microbus: Το μικρό ηλεκτρικό βαν θα κυκλοφορήσει το 2022Επόμενες δημοσιεύσειςHyundai: Συνεργασία με την Canoo για την ανάπτυξη πλατφόρμας ηλεκτρικών αυτοκινήτων


#ΜomAndTheCity Επιχείρηση Βιβλία // Νέα βιβλία γνώσεων και ενσυναίσθησης- Μεταίχμιο-Διαγωνισμός | MOM AND THE CITY | deBóp\nΤρία νέα βιβλία από τις εκδόσεις Μεταίχμιο προσγειώθηκαν στη βιβλιοθήκη μας και είναι τόσο όμορφα που δεν γίνεται να μην τα μοιραστούμε μαζί σας!\nΔιαβάστε την περιγραφή τους και διαλέξτε το αγαπημένο σας! Στο τέλος του άρθρου θα βρείτε τον διαγωνισμό για να τα διεκδικήσετε!\nΟι δράκοι δεν μοιράζονται από την αγαπημένη μου συγγραφέα Νίκολα Κινεάρ\nΜια πολύ γλυκιά ιστορία για ένα δρακάκι την Ρούμπι που ακολουθούσε πιστά τους δρακοκανόνες κληρονομιά της από πάππου προς πάππου. Ήταν καλή σε όλα όσα έλεγαν οι "παλιοί" πως ήταν σημαντικά για να είσαι ένας δράκος σωστός μα μια μέρα το δρακοβιβλίο χάνεται και βρέχεται από τις σταγόνες της βροχής που ξεβάφουν κάθε κανόνα, κάθε γράμμα στις σελίδες του βιβλίου αυτού.\nΤι θα κάνει τώρα η Ρούμπι; Είναι τόσο τρομακτικό να μην ξέρεις τι είναι λάθος ή σωστό. Όταν σου υπαγορεύουν οι άλλοι τι να κάνεις συνεχώς. Μα στη ζωή έρχεται πάντα μια στιγμή σαν αυτή. Που πρέπει να βρεις το θάρρος να γράψεις τους δικούς σου κανόνες, να ωριμάσεις, να σκεφτείς! Έτσι κάνει λοιπόν κι η Ρούμπι και οι νέοι της κανόνες είναι απελευθερωτικοί!\nΗ Λησμονία Η χώρα των χαμένων αναμνήσεων -- Ρέιτσελ Αιπ Λόρα Χιούζ\nΒαθιά μέσα στο δάσος η Αμέλια και η γιαγιά της ανακαλύπτουν το δάσος της Λησμονίας, ένα μέρος όπου βρίσκουν καταφύγιο όλες οι χαμένες αναμνήσεις. Στην εξερεύνησή τους η γιαγιά αρχίζει να θυμάται ξανά γιατί ήταν λιγάκι ξεχασιάρα μέχρι να βρουν το δάσος αυτό. Πολύτιμες αναμνήσεις σαν πεταλούδες ξεπροβάλλουν από τα δέντρα, από την παιδική ηλικία της γιαγιάς και η γιαγιά αισθάνεται δυνατή ξανά!\nΟ φύλακας των αναμνήσεων τους μαθαίνει πως να δημιουργούν τις πιο όμορφες αναμνήσεις και η Αμέλια από εδώ και στο εξής δημιουργεί ένα άλμπουμ αναμνήσεων για εκείνη και τη γιαγιά της για να θυμούνται για πάντα όλα τα υπέροχα που έκαναν μαζί.\nΑυτός είναι ο κόσμος μας- Τρέισι Τέρνερ/ Ασα Γκιλάντ\nΈνα βιβλίο γνώσεων /ταξίδι στον κόσμο από την Νέα Υόρκη, την Αλάσκα, το Πεκίνο και το τροπικό δάσος του Αμαζονίου μέχρι τα πλωτά χωριά της Καμπότζης, τη δυτική Μογγολία και την πλίνθινη πόλη της Ζενέ!\n20 παιδιά μας ξεναγούν στον τρόπο ζωής τους και το μυαλό ανοίγει σε κουλτούρες, νοοτροπίες και οπτικές!\nΑυτά τα τρία βιβλία είναι και τα βιβλία του διαγωνισμού μας!\nΤέσσερα τυχερά παιδάκια θα κερδίσουν από ένα αντίτυπο του βιβλίου της επιλογής τους!\nΟ διαγωνισμός θα λήξει στις 12 Οκτωβρίου 2021.